text:
E biaha aki nos lo dedica Historia di Aruba na un accidente fatal, cu a costa bida di 4 persona y 7 persona cu a keda herida. E autonan a keda ireconocibel.
Esaki ta un peticion cu nos a ricibi for di un señora cu a mira e accidente aki pasa y a pidi nos pa traha e historia aki. E accidente a haci un impacto grandi riba e señora aki specialmente ora a saca e criatura di 3 aña y su mama. Despues di mas cu 50 aña, e la conta nos kiko tur e la mira.
Na Aruba a yega di pasa hopi accidente y varios di nan cu a haci un impacto grandi riba nos hendenan. Accidentenan cu decadanan largo ta wordo recorda, no solamente pa famianan cu a perde nan ser keri, pero tambe otronan cu a mira of experiencia un di e accidentenan aki. .
E bario di Tanki Leendert tabata testigo di varios accidente cruel y fatal
Un accidente fatal den cual tres mucha chikito (8,6,4) a perde nan tata y mama, un yiu di 3 aña a perde su tata y un otro persona cu tabata cu vakantie na Aruba a fayece lagando su famia na Corsou tristo atras.
Yegada na Aruba
Riba 15 di December 1969, famia Andries Picaulij(41) y Sonja Picaulij (38) a yega Aruba hunto cu nan tres yiunan, un di 8, di 6 y di 4 aña. E famia a bin Aruba pa motibo cu Andries a haya trabou como maestro na e tempo ey Mater Luther King School, cu tabata e Technische School na San nicolaas. Andries a bay duna les di carpinteria.
Casi 8 mil kilometer leu di Hulanda
E famia tabata hopi contento, cu e oportunidad cu a wordo brinda na nan pa bin biba na Aruba. Un isla tropical den Caribe, casi 8 mil kilometer leu di Hulanda, caminda december nan a despedi di nan famianan pa bin biba na Aruba. Famia Picaulij tabata felis cu e cambio aki, di sneeuw, di frieu, ijs, awacero pa solo, calor, lama, beachnan blanco bunita y trankilidad. Pa Andries Picaulij, e no tabata nada nobo, e tabata conoce caba kiko ta biba den un pais tropical, pasobra e la nace y a biba na Indonesia, na Zuid Celebes, , Andries a nace dia 7 di juni 1928.
Evert Fekkes (32) tambe a subi avion riba 15 di december 1969, hunto cu su señora y nan yiu muhe chikito (3). Nan a biaha hunto cu famia Picaulij. Evert Fekkes tambe a haya trabou como meneer di scol na Prinses Irene School na San Nicolaas. Famia Fekkes y Famia Picaulij tabata bon amistad di otro.
Tur cos tabata mustra rustig y sigur pa famia Picaulij y Fekkes. Nan tabata pensa, Aruba ta un isla chikito, trankilo y un lugar sigur pa nan yiunan chikito por crece, biba y disfruta di nan infancia. Sin por a pensa kiko destino tabata tin entremanos pa e famianan aki.
Bay mira un cas na Tanki Leendert
Na januari, e famianan aki tabata buscando un cas pa huur of cumpra, nan a bay mira varios y tabata pendiente di un na Tanki Leendert. Durante e ultimo siman di januari 1970, un amigo di nan, Engelbert van den Berg a bin bishitanan for di Corsou y hunto nan a bay mira e cas na Tanki Leendert. E bishita na e cas na Tanki Leendert a cambia nan bida y di nan yiunan pa semper.
Tanki Leendert
Diamars, 27 di januari 1970 den oranan laat di atardi, Sonja y Andries Picaulij, Evert Fekkes, señora Fekkes, nan yiu muher Marjolein (3) hunto cu nan amigo Engelbert van den Berg tabata den un Fiat-125, nan a bay mira e cas na Tanki Leendert.
Destino a hunga nan un wega
Riba e caminda di Tanki Leendert pa Solito, destino a hunga nan un wega. E caminda e tempo ey tabata smal y sigur no den optima condicion, ya tabata birando scur y no tabata tin lus di caya. Probablemente Andries lo tabata stuur e auto, na dado momento e la bay hala pa un ciclista. E la hala un poco di mas na su man robes y net na e momento cu for di direccion contrario tabata biniendo un van Ford-Taunus.
Cuater morto y 7 herido
E impacto tabata devastador, cuater persona a muri mesora y 7 persona a keda herida entre otro e den e ciclista cu den e impacto fuerte a wordo alcansa pa e Fiat di Andries. E consecuencianan tabata hopi horibel, cu despues di mas di 50 aña no tin palabra pa describi esaki.
Zonido fuerte
E habitantenan di Tanki Leendert for di masha leu a scucha un zonido masha duro mes. Despues di a scucha e zonido duro aki e e habitantenan y tur hende cu tabata den e area aki a core bay na e sitio di e accidente, pa mira cu nan mesun wowo kiko a caba di sosode. Locual nan a bin topa cu ne tabata un desaster grandi. Como mas cu 50 meter riba e caminda a keda cubri na partinan di e autonan. E Fiat a bay para te na e otro banda di caminda mientras e van a bay para algun meter mas leu riba caminda.
Locual nan a topa den e Fiat tabata horroroso. E banda links di e auto tabata benta un 20 meter mas leu. E dak a kita completamente. Cuater ocupantenan di e Fiat-125 a muri mesora den e impacto fuerte aki.
Nomber di e victimanan
E victimanan Andries Pieter Picauly (41), su casa Sonia Louise E. Picauly Smith (38), Evert Fekkes (32), nan tabata tin un luna bibando na Aruba. E otro victima Engelbert van den Berg tabata biba na Corsou y a bin pasa algun dia cerca su amigonan.
Dos persona no a fayece
Dos persona cu tabata den e Fiat cu no a fayece, tabata señora Fekkes y nan yiu muher Marjolein(3). Mirando e seriedad di e accidente, e prome polisnan cu a yega na e sitio mesora a bati Groot Alarm.
Varios patruya di polis a dirigi nan mes cu hopi urgencia na e sitio y a cera e caminda pa tur trafico, pa asina polis y ambulance por a haci nan trabounan sin wordo stroba pa e mironesnan of autonan cu tabata pasando.
Mirones na cantidad
For di Oranjestad, Solito pa Tanki Leendert sirena di polis y ambulance tabata yora sin stop, esaki por a wordo scucha di leu. Riba e caminda tabata tin un cantidad di mironesnan cu tabata pura pa yega, pa nan por haya ainda un bista di e desaster cu tabata tin na e sitio.
Por a mira con autonan tabata traha caminda riba e pida tera canto di caminda pa asina trata na yega pa presencia con e autonan y victimanan a keda despues di e impacto fuerte aki. For di e caminda di tera banda di pabou un cantidad di auto tabata para y e ocupantenan buscando tur forma pa yega mas cerca cu ta posibel di e sitio di e accidente.
Dificultad pa a saca e curpanan for di e auto
E team di rescate a dura hopi prome cu por a saca e curpanan, nan tabata tin masha dificultad pa sacanan. E pareha Picaulij, e meneer Fekkes y Van den Berg a muri mesora na e sitio.
Señora Fekkes a keda gravemente herida, cu sla pisa na cabes, nan yiu muhe Marjolein Fekkes (3) a keda levemente herida.
Shete herido, incluyendo e ciclista
E heridonan tabata e ciclista (53) cu den e impacto a wordo alcansa pa e Fiat-125, e la fractura su brasa. Den e Van Ford Taunus tabata tin cuater persona tur a keda levemente herida y despues di un asistencia medico cortico na Hospital, nan por a bay cas.
E daño material tabata inmenso, den careda di 12 mil 500 florin, cu sigur na 1970 tabata un cantidad di placa.
Evert Fekkes a wordo dera na Aruba
Evert Fekkes a nace dia 09 di januari 1938 y a fayece riba 27 di januari 1970. E curpa di Evert Fekkes (32) a wordo dera dos dia despues, riba diahuebs, 29 di Januari pa 4’or y mey di atardi den santana Protestant na Oranjestad.
E curpa di Engelbert van den Berg a wordo manda Corsou, caminda e la wordo dera.
Tres criatura a perde nan mayornan den e accidente
Despues di e accidente, un di e coleganan di Picaulij lo a tuma e encargo di e yiunan di e pareha, mientras tabata reglando tur cos pa e muchanan por a bay bek cerca nan famianan na Hulanda. Un tristeza enorme, pa e tres criatura estando na un lugar hopi leu di nan famianan, apenas un luna na Aruba nan a perde nan mama y tata. Un tristeza cu no tin palabra pa consola e criaturanan aki.
Ken a tuma e muchanan (8,6,4) aki bou di nan encargo, no ta conoci, aparentemente tabata un colega di e tata. Ken a splica e criaturanan, cu ambos di nan mayornan no tey mas y cu nan mester bay bek Hulanda sin nan mayornan y cu nan mayornan lo yega Hulanda si pero den caha. Mester tabata algo hopi dificil pa esnan cu a tuma encargo di e yiunan di e pareha Picaulij y tambe pa e muchanan.
Santana Den en Rust na Bilthoven
E preparacionnan a wordo haci y e curpanan wordo manda Hulanda. Andries Pieter Jean Picualij y Sonja Louise Eveline Picaulij Smith ta dera na e santana Den en Rust na Bilthoven.
E accidente aki a sosode den careda di 6’or pa 7′ or di atardi, net pazuid di e rotonde actual di Watty Vos Boulevard na Tanki Leendert, antes tabata tin un caminda di santo banda di pabou cu tabata sali riba e caminda di Tanki Leendert, pero ora a construi Watty Vos Boulevard a cera e caminda aki.


c: text/html

text: KRALENDIJK – Patrick Dowling general manager di Flamingo TV resientemente a menshoná ku no tin klaridat kon ehekutá deskuento pa Internèt. “A primintí ku ta bai apliká un deskuento di 25 dòler pa usuarionan di Internèt pa islanan BES komo medida di alivio, sinembargo no por duna masha informashon tokante esaki,” tabata loke Dowling a bisa durante un konferensia di prensa e siman aki. El a pidi pa usuarionan tene poko pasenshi i kontinuá ku e pago normal. “Gobièrnu di Hulanda a anunsiá ku entrante luna di mei te luna di desèmber 2020 ta bai duna un deskuento di 25 dòler tur luna, pa esnan ku tin konekshon di internèt fiho. Esaki tin di aber den kuadro di medidanan di alivio pa islanan BES relashoná ku e impakto di ‘Covid-19’. Gobièrnu di Hulanda i Boneiru a papia di e medida, sinembargo no tin un bista kla kon ehekut’é. 24 di aprel sekretario di estado Raymond Knops a anunsiá e desishon, sinembargo 27 di aprel a aserka Flamingo TV ku e pregunta si e kompania ta dispuesto pa koperá ku ehekushon di e medida. Flamingo TV ta den deliberashon ku ministerio di asuntunan ekonómiko i medio ambiente, kon pa apliká e medida. Sin un dekreto ministerial no por duna ningun deskuento. Momentu ku yega asina leu pa apliká e deskuento, ta rekerí mas trabou atministrativo, loke ta importante pa tende ken ta bai karga e gastunan. Dowling a menshoná pa tur kliente sigui paga normal, i na momentu ku apliká e deskuento, lo hasi kuenta ku retroaktivo i koregí loke a paga di mas. Pues ta pidi pa tene poko pasenshi i asina e proseso ta kla ta informá e klientenan di e situashon.

robotstxt: allowed

filter: keep


text:
Ku e meta pa fasilitá konsumidónan den nan proseso di kompra, Fundashon pa Konsumidó durante e periodo di 25 di yanüari te ku 29 di yanüari 2021 a bishitá un kantidat di 22 establesimentu pa anotá preis di 93 produkto di karni, belèg, fruta i berdura. E 22 establesimentunan ku a forma parti di e komparashon di preis aki ta: Supermarket 2000, Van den Tweel, Arco Iris, Arti’s Otrobanda, Best Buy, Bon Bini, Boulevard Market Place, Centrum Mahaai, Centrum Piscadera, Dande, Esperamos, Exito, Mangusa Rio, Mangusa Hypermarkt, Ruyterkade, Vreugdenhil, L-Z-F Mini Market, LI’S, Feng FU (Bonam), Queens, Luna Park, i Tropicana (st.maria).
Fundashon pa Konsumidó ta enfatisá ku durante di e komparashon di preis aki no a tene kuenta ku pais di orígen, marka ni kalidat di produkto.
Kategoria di supermarket mas ekonómiko
Den e komparashon di preis aki Fundashon pa Konsumidó a analisá kada kategoria (karni, fruta, berdura i belèg) pa asina konstatá kua ta e establesimentu ku mihó preis pa kada kategoria. E analísis aki a trese e siguiente resultadonan.
Vreugdenil ta resaltá den kategoria di karni i belèg di kual ta hasié e supermarket ku preis mas barata pa loke ta trata produktonan di karni i belèg. Pa loke ta trata e kategoria di bèrdura, Mangusa Rio Canario ta esun ku tin mas bèrdura na un preis mas ekonómiko i Esperamos Supermarket ta esun ku su frutanan ta mas barata kompará ku e demas establesimentunan.
Mangusa Hypermarket ta e supermarket mihó surti den karni, fruta, berdura i belèg
Resultadonan di e komparashon di preis ta indiká ku Mangusa Hypermarket ta e supermerkado mihó surti pa loke ta trata karni, fruta, berdura i belèg. Di e 93 produktonan ku a keda anotá, Mangusa Hypermarket ta tin un total di 79 produkto den stòk. Centrum Mahaai, Centrum Piscadera i mangusa Rio Canario tambe tabata bon surti ku un kantidat di 75 produkto den stòk i Esperamos supermarket ku 71 produkto.
Vreugdenil Supermarket: E supermerkado ku mas produkto di karni, fruta, bèrdura i belèg na preis mas ekonómiko
Despues di a analisá preisnan riba merkado durante e periodo di 25 te ku 29 di yanüari, por konkluí ku Vreugdenhil Supermarket ta e supermerkado mas barata pa loke ta trata produktonan di karni, fruta, bèrudra i belèg. Di e 93 produkto ku Fundashon pa Konsumidó a anotá, Vreugdenhil tabata tin 20 produkto na un preis mas kumbiniente. Mangusa Rio Canario ta na di dos lugá ku un kantidat di 17 produkto i Mangusa Hyper na di tres lugá ku 16 produkto.
Diferensia di preis
Durante di e anotashon di preis aki, Fundashon pa Konsumidó a konstatá un diferensia grandi di preis entre e diferente kategorianan di produkto. P’esei nos lo suprayá e diferensianan di preis mas grandi for di kada kategoria.
Karni:
Den e kategoria di karni nos a konstatá un diferensia di preis di fl.15.05 pa un kilo di Sirloinsteak entre e dos Mangusanan i Supermarket 2000. Na Supermarket 2000 un kilo di Sirloinsteak ta kosta fl. 30.00 i na Mangusa Rio i Hyper esaki ta kosta fl. 14.95. Un otro diferensia di preis notabel ku Fundashon pa Konsumidó a konstatá ta entre e supermerkadonan Luna Park, Tropicana i Vreugdenhil. Ta asina ku un kilo di Mondongo ta kosta Vreugdenhil Supermarket fl. 7.75 i na Luna Park i Tropicana esaki ta kosta fl. 17.95, kual ta fl.10.20 mas karu.
Belèg:
Den kategoria di belèg, Jonge Kaas i Schouder Ham ta e dos produktonan ku tin un diferensia di preis di mas grandi entre e diferente supermerkadonan. Ta asina ku e preis pa kilo di Jonge Kaas (na slais) ta na e Centrumnan fl. 13.95. Na Feng Fu esaki ta kosta fl. 23.95, kual ta un diferensia di preis di fl. 10.00. Pa loke ta trata Schouder Ham (na slais) su preis pa kilo na Vreugdenhil fl. 13.35 i na Feng Fu esaki ta kosta fl. 25.00, kual ta un diferensia di fl. 11.65
Berdura:
Pa loke ta trata e kategoria di berdura, nos a konstatá un diferensia di preis grandi entre un kilo di broccoli na Esperamos Supermarket i na LI’S. Un kilo di Broccoli ta kosta fl. 5.95 na Esperamos i na LI’S esaki ta kosta fl. 16.95, kual ta un diferensia di fl. 11.00
Fruta:
Tambe a konstatá diferensia di preis den e kategoria di fruta. Un di e diferensia di preis aki ta entre Boulevbard Market Place i Dande supermarket. Un kilo di ‘mandarijn’ ta kosta na Boulevard Market Place fl. 2.25 i na Dande supermarket esaki ta kosta fl. 9.50, kual ta un diferensia di preis di 7.25
Fundashon pa Konsumidó ta sugirí tur konsumidó pa konsultá e lista di komparashon di preis di karni, belèg, fruta i berdura i traha un lista di kompra promé ku bai tienda. Esaki ta hopi importante pa evitá ku ta kumpra kos i gasta sèn innesesariamente. Por último, no lubidá di kontrolá fecha di vensementu riba etikèt di e produkto ku bo tei kumpra.
Pa kualke pregunta òf remarke tokante di e komparashon di preis por yama Fundashon pa Konsumidó via telefòn na 462-6666. E lista aki ta optenibel i visibel riba nos website www.fundashonpakonsumido.org. Tira un bista riba e komparashon di preis aki i muchu mas.


text:
Riba papel, e wega aki no tabatin mucho significado pa e oncena di SV Caiquetio di Paradera. Nan tin 5 punto y penultimo riba tabla di ‘division di honor’. Te cu awor nan ta den posicion pa bay play-off di promocion-degradacion na final di e campeonato regular. Un victoria lo no dunana n punto suficiente pa alcansa e di septimo puesto cu ta nifica evita e play-off notorio ey. Riverplate en cambio cu un victoria lo suma 24 punto, dos so for di cuarto puesto riba tabla, den top cuater y classificacion pa play-off.
Riverplate a cuminsa e wega aki cu speransa y motivacion, mas ainda despues di tres victoria consecutivo den e ultimo siman nan. Nan victoria convincente riba SV Dakota den siman 14 tabata un ‘evento’.
Pero bek na realidad locual ta e wega aki cu Riverplate mester a gana riba veld, paso, nan clasificacion pa “final four” ta den wega. Caiquetio a yega stadion cu un plan di wega, un strategia pa gana di Riverplate. Mientras cu e club di Madiki a sali ataka sin wanta atras, Caiquetio a defende den bloki cu hopi pasenshi y disciplina. Den inicio esey tabata parce un strategia suicidio, pero bon ehecuta pa Caiquetio, Riverplate tabata keriendo cu nan por ataka te ora nan haya gana, pero no por a penetra, pa despues Caiquetio contra-ataka nan den un manera relampago cu dos of tres atakante so, ya cu River tabata laga poco hende atras den defensa, y e otronan no tabata baha bek na tempo. Un strategia cu ya a duna fruta pa e oncena di Paradera na minuut 13 caba, un centro precies di Jefferson Lopes pa Darwin Escobar anota e gol di bay ariba pa Caiquetio. Net loke nan tabata kier, sera defensa, hunga contra-golpi, anota trempan, pone e adversario den presion y panico, exacto! Riverplate a reacciona na e manera cu a spera, benta hopi hende den atake atrobe pasobra tin mester di gol y urgente. E gol di empate a bin na minuut 24 pa medio di e goleador Francois Fladimy, hopi a pensa cu eynan Caiquetio su wega a caba, paso, Riverplate ta un ekipo cu sa ataka, aunke nan no sa defende mucho bon, pero na net e wega ey lo hunga den man di Caiquetio. Asina Riverplate a sigui ataka sin para, algun yegada pero atrobe e defensa di Caiquetio a wanta bon, pa colmo e ekipo cu ta score e siguiente gol no ta Riverplate, “shock”, ta Caiquetio riba un counter hopi liher mes den pia di Ericson Croes na minuut 36 pa hasi e wega 2-1 pa e ‘berde y geel’ nan. Di akinan si Riverplate a mane mustra un caida moral, nan a mustra desinfla. Caiquetio tambe a wak esey, nan si a engrandese y tabatin mas iniciativa, en bes di sinta warda y counter, nan a hasta cuminsa arma atake for di atras! Riverplate a mustra bida atrobe si net prome cu halftime pero sin resultado, e anotacion a keda Caiquetio 2 Riverplate 1, toch ainda un surprise, hopi a pensa cu nan sonjo lo caba toch den di dos tempo.
Di dos tempo di wega a cuminsa cu Riverplate den atake, cu intencion, pero Caiquetio tambe a cuminsa un “toma y dame” cu nan, sin miedo! A cuminsa un partidazo akinan. Riverplate tabatin tur chens pa empata; e oportunidad grandi di Fladimy na minuut 51 y e tremendo salbada di e portero di Caiquetio na minuut 57 riba un tiro violento di distancia, Riverplate a manda tur cu tin, Caiquetio atrobe a wanta duro. Pa colmo atrobe Caiquetio den pia di Lionel Stacie cu un gol spectacular di ‘media vuelta’ di volley! Caiquetio ariba 3-1. Riverplate cu algun cambio a sigui hasi locual nan por bon, ataka. Nan gol di descuento a yega na minuut 71 pa Francois Fladimy atrobe pa hasi e wega 2-3, ainda cu hopi tempo pa busca empate of hasta gana ‘con que sea’. Caiquetio sorpresivamente no a bay full atras atrobe pa preserva e bentaha aki, nan a sorprende atrobe bayendo den atake di biaha, encontrando un Riverplate den “atack-mode” cu buraco atras, un bon vision di wega. Esey a duna fruto di biaha pa Caiquetio na minuut 74 cu un atake di e fullback Jefferson Lopes riba hala drechi pa un bunita centro precies pa Lionel Stacie anota atrobe pa hasi e wega 4-2. Remarkabel ta cu Lopes henter wega a defende impecable y a core hopi pa subi ataka y duna asistencia pa e anotadornan. Riverplate no tabatin solucion pa locual Caiquetio tabata hasiendo, den nan confusion nan a bay flat atrobe, mientras cu Caiquetio a sali busca mas gol cu posesion di bala y un joya di gol na minuut 78 di Cederik Lopez pa hasi e wega 5-2 pa e club di Paradera. No a keda Riverplate nada mas pa hasi cu sigui ataka, y nan a hasie, depues di hopi chens cla cla pa score finalmente ta Fladimy a hasi e wega 3-5 na minuut 83 pa su ‘hatrick’, pero esey tambe tabata tur cu Riverplate por a hasi den un anochi cu Caiquetio tabata inspira ‘tot en met’. Asina wega a caba, un sorpresa grandi pa tur hende, pero hasta pa Caiquetio mes, nan a realisa cu nan por! Curason nan no tabata falta nunca y cu un organisacion y disciplina asina Caiquetio ta preprando nan mes pa e play-off di “survival” ey. E puntonan no ta conta mas awor pa nan, ta e hamber y deseo pa keda ariba ta importante, asina nan tin hopi chens di keda den ‘division di honor’ sin duda! E ‘man of the match’ Jefferson Lopes a simbolisa e ‘spirit’ di Caiquetio den e wega aki, disciplina y labor. Riverplate, cu chens perdi den nan concepto, pero nan a purba, a keda awo cu 21 punto, 5 tras e di cuater lugar riba tabla cu solamente 3 wega pa hunga, tempo ta cabando pero tin chens ainda, si solamente nan por combina nan wega di atake cu un poco mas defensa y disciplina di planteo di wega.


text:
ORANJESTAD: Minister Endy Croes tabata presente diadomingo ultimo na e di 42 edicion di Turibanaloop walk & run 10.5K. E careda a inicia 6’or di mainta na MFA Noord. E coredonan por a participa den diferente categoria individual, ‘open duo’, ‘corporate duo’ y ‘running team challenge’.
E mandatario di Deporte tabata tey for di 6’or di mainta pa duna e coredonan sosten y apoyo. Na final di careda Minister Endy Croes a haci entrega premio na e ganadonan. Minister Endy Croes ta felicita tur cu a participa na e di42 edicion di Turibanaloop. Alabes ta gradici IBISA Aruba, Patrishi Sports, Cuerpo Policial, Brandweer y tur boluntario cu a yuda haci e careda aki uno hopi exitoso! Pabien na tur e ganadonan! 4D


text:
E situacion ta birando rato pa rato mas tenso. Diaranson mainta, trahadornan a tene un accion, unda nan a bay Forti, esta Cede di Gobierno na Curacao, pa asina papia cu minister riba e 12.5% di salario. Nan ta para riba cu nan kier haya nan salario.
Manera ta conoci, e autor di e lantamento aki ta HULANDA cu VNO na Curacao, kendenan ta keda preciona pa no duna bek e salario, pasobra loke nan kier ta pa pueblo lanta contra Gobierno.
Nan a purbe na Aruba tambe, pero na Aruba Sra. Wever Croes a para e Hulandesnan di VNO na Aruba, di BZK, di CAFT. Ni maske cu nan a keda presiona pa no paga bek, a dicidi cu ta paga bek toch.
E plan di Hulanda ta pa deliberadamente causa instabilidad den e islanan, pa asina nan haya mas chens pa haya mas grip riba e islanan.
E situacion ta birando rato pa rato mas tenso. Diaranson mainta, trahadornan a tene un accion, unda nan a bay Forti, esta Cede di Gobierno na Curacao, pa asina papia cu minister riba e 12.5% di salario. Nan ta para riba cu nan kier haya nan salario.


text:
KRALENDIJK – E hóben deportista Raynold Wilsoe, despues di a sigui kursonan di KNVB, na su edat di 20 aña ta logra su diploma komo “pupillen trainer” aya na Hulanda.
Aktualmente e ta fungi komo treiner asistente di un tim U-13 kategoria Hoofdklasse di Ridderkerk Rotterdam ku ta hiba di nòmber SV Slikkerveer.
E tim ta invikto den e kampionato ku 2 wega hungá 2 ganá.
Raynold Wilsoe den kontakto ku Redaktor Deportivo Ibi Piar, a duna di konosé e la laga futbòl para un ratu pa fokùs riba su kurso komo “hoofdklasse trainer”.
Mas aleu e la bisa ku e la haña bon oportunidatnan i tuma esakinan.
E ta sigui tambe pa su kurso pa diploma di KNVB kategoria junior.
Raynold momentu ku e la yega Hulanda pa su estudio tabata hunga bala tambe pero despues e la stop un ratu pa fokùs riba su kursonan pa logra su diplomanan komo trainer hubenil di futbòl.
Komo trainer asistente di e tim SV Slikkerveer di Ridderkerk Rotterdam, e ta hopi kontentu i satisfecho kon kosnan ta bayendo kuné aya na Hulanda.
E ta hañando oportunidatnan i ta sigui pa logra esakinan.
Nos ta deseá Raynold Wilsoe tur pero klase di éksito aya na Hulanda ku su kursonan pa bira trainer diplomá di KNVB.


text:
Ora ku koriente bai bo ta hañabu konfrontá ku e echo ku bida ta asina laf sin koriente. Bo no por wak televishon anto si bo laptop i bo telefòn su bateria (ta kasi) baha, ta pió ahinda. Bo ta kuminsa sintibu mas laf ku un saliña riba djaluna. Awel mi tin seis idea tremendo pa bo divertí bo mes ora ku koriente bai den dia.
#1 Skibi tur loke ku pasa den bo mente.
Maske e kosnan no ta ‘make sense’, skibi esaki tòg. Skibiele na forma ku tur bo pensamentunan huntu ta forma ún historia. Na final bo tin un historia hopi kreativo i prèt pa lesa.
Por èhèmpel:
“Koriente a bai i mi tabata wakiendo televishon. Mi no tin soño dùs mi no por bai drumi. Mi ke spar mi bateria kemen mi no ta bai riba mi telefòn awor akí. Uniko kos ku a sobrami ta di skibi. Asina laf bida tabata den 1920 ? Hahaha.. Sangura ta keda pikami. Ki falta e sangura nan aki anto. Mi sa ku mi sanger ta dushi pero damn. Nami un chens !”
Enbes di skibi bo por pinta tambe. Pinta tur loke pasa den bo mente. I na final kisas bo tin un pintura abstrakto hopi kreativo.
#2 Hasi ehersisio
Pone un mat of un klechi abou den bo kamber i kuminsa hasi ehersisio. Esaki ta un bon manera pa pasa tempu. No go all out sino despues di dies minüt bo no por hasi nada mas. Bai poko poko i tuma bo tempu pa hasi e ehersisionan.
Si bo mester di inspirashon pa kuminsa ku e ehersisonan, check e video aki:
#3 Bai kana
Bisti bo paña komfortabel anto bai dal un rònchi banda di kas. No bai ku bo telefòn. Djis abo ku naturalesa. Bosnan dos só. Disfruta di loke ku bo ta mira rondó di bo. Sinti e bientu ku ta supla, outonan ku ta pasa i disfruta di e naturalesa bunita di nos isla. Bai dal un rònchi den bo bario bin bek.
Bo por bai kore tambe en bes di kana, si bo ta preferá esei. Pero kòrda no bai ku bo telefòn. E idea ta pa bo eksperensiá algu ku nòrmalmente bo lo no a eksperensiá. Laga e situashon lamentabel (ku koriente a bai) bira un situashon kaminda bo a deskubrí algu nobo (kore den bario i eksperensiá e naturalesa).
#4 Drecha bo kashi di paña
Mi sa ku bo kashi di paña ta un desaster. Tur mahinta bo ta bisa: akiratu mi tin ku drecha e kashi aki. Pero ora bo yega kansá for di skol of trabou bo ta subi bo kama drumi. Aworaki ta un bon oportunidat. Drecha bo kashi. Si bo tin bateria riba bo telefon, pone bo kantikanan toka anto kla ta !
Si bo kashi ta nechi kaba pero bo kamber parse un chiké di porko, limpia bo kamber e ora ei. No laga bo mama, kasá, frei of esun ku bo ta biba kune tin ku bisabu atrobe pa limpie. Koriente a bai, no tin nada di hasi kiermen ban mira.
#5 Meditashon
Hopi hende ta pensa ku meditashon ta solamente pa hendenan ku ta Budista. Pero meditashon no mester ta relatá na religion pa bo hasiele. Sikólogonan ta rekomendá meditashon pa hendenan ku a kaba di sali for di un periodo di depressie. Esaki ta evitá ku bo ta bolbe bira deprimí bek. I naturalmente bo no mester tin un problema sikológiko pa hasi meditashon tampoko. Ami ta medita tin bia djis pa mi relax. E ta ègt yuda den bo bida diario. Bo ta kuminsa ripara ku bo tin mas pasenshi i bo ta pensa mas positivo tokante bida.
Puesssss.. koriente a bai i bo no tin nada di hasi. Bai medita. Relax bo mente. Get in touch with your spiritual side ! Si nunka bo no a meditá, e ta mustra creepy. Pero e ta hopi relaxing i keremi lo bo gusta.
Si bo mester di inspirashon check e video aki:
Si bo ta huntu ku bo pareha, bosnan por hasiele huntu. Check e video aki:
#6 Pas’e rib’un 428
Mi sa ku ta kalor anto bo tin mal beis. Pero wak e asinaki: e glas ta mitar yen. Si bo ta biba ku bo papi of bo mami of bosnan ta huntu ku otro, ta kiko bo ta warda ???? Habri bentana pa hairu pasa un tiki, ya bisiña tambe ta tende mesora ku bo no ta laga aqualectra daña bo dia.
Si bo a gusta e artíkulo aki, like & share !!!
Check mi blog akinan & komparti esaki ku bo amigunan.


text: ORANJESTAD, Aruba – 1 april 2020: Den e dianan cu ta sigui esnan cu a haya orden di Departamento di Salud Publico pa keda den cuarentena ta bay ta cumpliendo cu nan 14 dianan. Na momento cu e dia yega ta di sumo importancia pa e persona cu ta sali di cuarentena ta informa cu tur medida di prevencion ta conta pa su persona tambe. • Shelter in place 6 a.m. - 9:00 p.m. • Toke de keda 9 p.m. - 6 a.m. • Samenscholings verbod; no mag di aglomera mas cu 3 persona riba caminda publico. • Mantene distancia social • Mantene distancia fisico di 2 meter. • Tosa den bo elleboog. • Laba man frecuentemente cu habon of uza handsanitizer cu 60% alcohol. • No mishi cu wowo, nanishi y boca. • Keda cas mas tanto posibel y sali solamente pa cosnan esencial. • Si bo ta malo cu sintoma keda cas y tuma contacto cu 280-0101. Na momento cu bo sali for cuarentena bo no ta immuun pa e virus, bo ta na peliger pa contrae e virus di COVID-19 manera cualkier persona y ta di gran importancia pa bo proteha bo mes. Esnan cu tambe a test un biaha caba pa COVID-19 y a test negativo, esaki no ta nifica cubo ta immuun of cubo no por haya e virus. Igual cu tur persona den comunidad bo persona por contrae e virus si bo no proteha bo mes.


text:
******IMÁGEN DI SATELIT I DI RADAR TA MUSTRA UN ÁREA DI MAL TEMPU KU POR TA UN MENASÁ PA SIERTO PARTI DI KÒRSOU I BONEIRU******
SERVISIO METEOROLÓGIKO KÒRSOU TA ANTISIPÁ:
Áwaseru fuerte ku por kousa inundashon i/òf derumbe di tera i baranka na sierto parti di nos isla;
Ráfaga di bientu por kousa lokalmente sierto destrukshon riba su ruta;
Welek por kai i kousa daño na aparatura i otro opheto.
MEDIDA DI PREKOUSHON:
Saka stèker di aparatonan elektróniko afó i no hasi uso di esakinan durante di un evento di welek ku bos;
Usa telefòn ku waya solamente den kaso di emergensia;
Mara ophetonan ku ta lòs pafó i pone bo mes i bo bestianan di kas den seguridat;
No usa palunan aislá pa skonde;
No pasa dor di kayanan òf áreanan ku ta inundá, òf kaminda ku tin roi grandi ta kuri;
Sali for di boto i alehá bo mes for di awa, si esei ta posibel;
DEFINISHONNAN:
Un Boletin Spesial ta ser emití pa eventonan di wer ku ta kousa inkonbeniensia general òf preokupashon den pueblo (ku ta rekerí atenshon i akshon di outoridatnan di brantwer i polis) i ku no por ser deskribí na un manera adekuá den un pronóstiko di tempu regular.
Un Vigilansia pa Mal Tempu ta un anunsio pa ora ku mal tempu ta posibel (probabilidat di 30 pa 50%) denter di próksimo 3 pa 12 oranan.
E frase ku ta kuminsá ku E KONDISHONNAN AKI LO DURA FOR ta duna un aproksimashon di e periodo di durashon di e kondishonnan di peliger.
KEDA PENDIENTE PA MAS INFORMASHON


text:
Subsidio di Salario Entrante 1 Juni
UPDATE 3 juni 2020:
E peticion pa Subsidio di Salario juni 2020 por wordo entrega entrante 4 juni 2020 8:00 AM riba nos portal di MiSVb. Por entrega e peticion aki te cu 13 di juni 12’or di anochi. Consecuentemente pagonan ta cuminsa tuma luga entrante dia 20 di juni 2020. Durante e Conferencia di Prensa di Gobierno riba 3 di juni director ir. Edwin M. Jacobs lo duna mas informacion riba e topico aki.
Entrante 1 di juni dunado di trabou por aplica pa e programa di sosten financiero Subsidio di Salario pa luna di juni
SVb Aruba ta considera importante pa notifica e dunadonan di trabou cu ta bin na remarke pa ricibi sosten financiero di Gobierno di Aruba por medio di e programa Subsidio di Salario cu entrante dia 1 di juni y te cu 10 di juni, 2020 por aplica pa Subsidio di Salario pa luna di juni.
Subsidio di Salario ta un sosten financiero pa empresanan local cu a consecuencia di e situacion actual causa pa e pandemia COVID-19 ta sufri un perdida di entrada di benta di por lo menos 25%. E meta principal di e programa di Subsidio di Salario ta pa mantene mas trahado cu ta posibel den servicio maske cu tin menos (of no tin) actividad economico y pa garantisa pago parcial di salario. E dunado di trabou mester sigui paga un salario bruto di por lo menos 60% di e SVb-loon di e trahado, te cu e SVb-loongrens (Afl. 5.850) na e trahado. Dependiendo di cuanto peticion drenta pa Subsidio di Salario pa luna di juni por dicidi pa baha e SVb-loongrens di Afl.5.850 pa asina Gobierno di Aruba no surpasa e suma di Afl. 49.4 miyon cu ta disponibel pa luna di juni pa e programa Subsidio di Salario.
No ta tur dunado di trabou ta bin na remarke pa ricibi Subsidio di Salario. Tin un lista di rekisito cu e dunado di trabou mester cumpli cune. Algun rekisito ta cu e compania mester premira un perdida di entrada di benta pa su compania di por lo menos 25%. E compania mester ta registra na SVb y na Departamento di Impuesto y ta sigui cumpli cu pagonan di impuesto y primanan social. E Subsidio di Salario cu e dunado di trabou ta ricibi mester wordo usa pa paga salario di su trahadonan y e primanan social cu dunado di trabou mester paga.
E dunado di trabou cu ta bin na remarke pa aplica pa Subsidio di Salario pa luna di juni ta bay ricibi un notificacion di parti di SVb dia 1 di juni, 2020. SVb ta manda e notificacion automaticamente pa e e-mail cu e dunado di trabou tin registra na SVb como su e-mail. Despues di ricibi e notificacion aki e dunado di trabou mester dirigi su mes na su portal digital MiSVb. E dunado di trabou ta ingresa e portal usando su credencial. E formulario di aplicacion pa Subsidio di Salario ta bay aparece como un opcion. E formulario mester wordo yena completamente y despues mester primi e boton “ENTREGA PETICION”.
Pa facilita e dunado di trabou y brinda e ayudo mas lihe posibel e Subsidio di Salario pa luna di juni ta wordo paga den forma di un adelanto (na Hulandes un voorschot) a base di e perdida di entrada di benta premira pa e dunado di trabou pa luna di juni 2020 compara cu su entrada di benta realisa na juni 2019. E dunado di trabou ta bay premira (schat) cuanto e ta bay tin na entrada di benta den luna di juni 2020. E diferencia entre juni 2019 y juni 2020 den porcentahe ta bira e dunado di trabou su perdida di entrada di benta premira cu mester yena ariba e formulario di aplicacion.
SVb kier recorda tur dunado di trabou cu ta hopi importante pa e dunado di trabou mantene tur su informacion di contacto, salario di trahadonan como tambe su cuenta bancario semper corecto den sistema di SVb. Durante e prome tanda di aplicacion SVb a constata cu varios dunado di trabou tin informacion incorecto registra y esaki por tin consequencia indesea pa e dunado di trabou.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario tin un Service Center. Por tuma contacto cu e Service Center Subsidio di Salario via mail na loonsubsidie@svbaruba.org. Tambe por subi ariba e pagina di SVb: https://www.svbaruba.org/subsidio-di-salario/.


text:
Cambio den Aplicacion pa Subsidio di Salario
IMPORTANTE – SVb ta notifica di un cambio den aplicacion pa Subsidio di Salario pa juni, 2020
Ultimo dia pa aplica pa Subsidio di Salario pa luna di juni ta bira 19 di juni, 2020
Tur doño di trabao cu ta bin na remarca pa aplica pa Subsidio di Salario pa luna di juni a ricibi un notificacion di SVb dia 3 di juni ultimo. E notificacion a wordo manda automaticamente pa e e-mail cu e doño di trabao tin registra na SVb como su e-mail (paga tino na e junk of spam folder!). Den e notificacion a splica e rekisito nobo cu ta aplicabel pa luna di juni. Ta trata aki di e acuerdo pa reduccion di arbeidsomvang di parti di e trahado cu minimo 20%. Den esaki a bin un cambio importante cu e doño di trabao mester tene cuenta cune.
Gobierno di Aruba a tuma e decision pa flexibilisa e condicion ariba reduccion di arbeidsomvang. E flexibilisacion aki ta encera cu e doño di trabao y trahado por yega na acuerdonan individual con ta yena e 40% ariba e 60% di subsidio di salario.
SVb ta categorisa e doño di trabao den 4 grupo:
- Doño di trabao cu a entrega peticion caba cu e formulario di reduccion di 20% y cu no ta desea flexibilisacion;
- Doño di trabao cu a entrega peticion caba cu e formulario di reduccion di 20% y cu si ta desea flexibilisacion;
- Doño di trabao cu no a entrega peticion ainda y cu no ta desea flexibilisacion;
- Doño di trabao cu no a entrega peticion ainda y cu si ta desea flexibilisacion;
Doño di trabao den e categoria 1 no mester tuma ningun accion mas y por warda e evaluacion riba e peticion.
Doño di trabao den categoria 2 mester haya un lista nobo pa nan aplica e flexibilisacion. E grupo aki tin cu manda un e-mail na lsflex@svbaruba.org y solicita un lista nobo pa nan yena. E doño di trabao ta ricibi un lista nobo y ta debolbe esaki yena y firma pa trahadonan cu ta acepta e condicion na lsflex@svbaruba.org.
Doño di trabao den categoria 3 ta sigui e procedura riba MiSVb manera stipula den e notificacion di 3 di juni ultimo.
Doño di trabao den categoria 4 tin cu manda un e-mail na lsflex@svbaruba.org y solicita un lista nobo pa nan yena. E lista nobo yena y firma e ta upload den su MiSVb na momento di completa su aplicacion pa subsidio di salario.
Pa por duna tur doño di trabao e oportunidad pa entrega nan aplicacion pa subsidio di salario pa luna di juni SVb a hala e fecha cu ta sera e aplicacion pa luna di juni. Doño di trabao tin awor te cu dia 19 di juni, 2020 (fin di dia) pa aplica pa subsidio di salario pa luna di juni, 2020.
E cambio aki pa luna di juni y e control cu SVb mester haci pa cu e declaracionnan di acuerdo cu firma di trahado tin como consecuencia cu pago di subsidio di salario pa luna di juni di parti di SVb pa e doño di trabao lo cuminsa entrante 26 di juni, 2020. Doño di trabao ta responsabel pa verifica cu su cuenta di banco ta corectamente registra na SVb.
Pa facilita e proceso di aplicacion y contesta pregunta di doño di trabao y trahado relaciona cu e programa di Subsidio di Salario por tuma contacto cu e Service Center via mail na loonsubsidie@svbaruba.org. Tambe por subi ariba e pagina di SVb www.svbaruba.org y bay na e topico Subsidio di Salario (na Doño di Trabao).


text:
Parlamento Hubenil ta haci un yamado na tur su ex- miembronan!
Fundacion Parlamento Hubenil Aruba conhuntamente cu Stagiaire di Universidad di Aruba,
Keyla Rojas ta den pleno proceso di e realisacion di un investigacion pa mira e effectividad
cu Parlamento Hubenil tabata tin den e bida di e miembronan di Parlamento Hubenil. Staff di
Parlamento Hubenil ta haci un yamado na tur miembro actual y miembronan di pasado pa
participa den e encuesta aki.
Pa participa den e investigacion aki por mail surveyph2014@gmail.com of por busca nos riba
facebook (Youth Parliament Aruba) unda cu e link di e survey lo ta disponibel. Ta di remarca
cu e survey lo ta uno electronico, cu lo tin di wordo haci online.
Cu mas di 10 aña di existencia, Parlamento Hubenil ta sigui contribui na e formacion di
hobennan conciente di locual ta pasa riba nos pais, activo den comunidad y cu ta tuma accion
pa trece cambionan dilanti. Pa evalua y midi e progreso di nos servicio y e desaroyo di nos
miembronan, ex miembronan y ereleden den e ultimo 10 aña, Parlamento Hubenil ta pidi
cooperacion pa participa den e encuesta aki.
E meta di e encuesta ta pa determina e impacto di e trayectora di Parlamento Hubenil tin riba
su miembronan (personal y profesional); Midi e calidad di e servicio cu Parlamento Hubenil a
brinda na su miembronan y ex-miembronan; Determina e abilidanan y cualidadnan cu
miembronan a desaroya durante su trayectoria den Parlamento Hubenil.
Pa mas informacion tocante e encuesta of di Parlamento Hubenil en general por tuma
contacto cu oficina di Parlamento Hubenil na 588-6860 of 583-8856 of mail
surveyph2014@gmail.com, youthparliamentaruba@gmail.com


text:
Sentro hubentut i Famia(SHIF) a selebrá dia di tata na Mangazina di rei huntu ku e gruponan di hende hòmber “Men on the Move” i Nos ku Nos.
Shif ta spera ku tur nos tatanan tabata tin un dia plasentero.
Durante e selebrashon aki señora Sharine Dorand di Shif a anunsiá ku for di dia 1 yuli e sentro lo kuminsá ku enkuentronan informativo speshal pa hende hòmber.
E temanan ku lo ser tratá ta kasamentu, divorsio, separashon, biba huntu, rekonosementu di yu, ròl di tata, tata di kriansa, heredero i herensia.
E meta ta pa logra señalá i atendé ku problemanan mas trempan. Pa asina por duna e hende hòmber tambe yudansa trempan i na midí pa asina prevení eskalashon o situashon problemátiko mas kompliká. E intenshon ta pa drenta tantu empresanan komo lokalidatnan di bario pa bario pa organisá enkuentro informativo pa nos komunidat prinsipalmente esun maskulino.
Esaki SHIF lo hasi ku koperashon di abogadonan señora Marga van Lieshout, señor nan Anthony Nicolaas i Edward Winkel.
Shif ta invitá hende hòmbernan pa hasi uso di e oportunidatnan aki pa risibí klaridat riba kualke pregunta o inkietut ku nan tin riba e temanan ariba menshoná.
E lema di “Men on the move” ta dJoin nos of nos ta dJoin bo kaminda bo ta!


text:
E departamentu di reshèrshi di Kuerpo Polisial Hulanda Karibense (KPCN) tin di haber ku kriminalnan sibernétiko ku ta ataka tantu individual komo negoshi digitalmente i ta kousa daño na nan sistema di kòmpiuter. Vários negoshi i organisashon na Hulanda Karibense den tempu korto a bira víktima di atake sibernétiko di ‘ransomware’*. E ora ei ‘hacker’ nan ta eksigí sèn for di víktima pa kita lòk for di e sistema i pa kita e vírùs. Por distribuí vírùs di kòmpiuter tantu via kòmpiuter komo telefòn mobil durante kua ta infektá òf lòk e sistemanan. Ta preokupante pasobra organisashonnan grandi, importante i vital manera Banko Sentral di Kòrsou i di Sint Maarten tambe (kasi) a bira víktima di esaki.
Entrante aprel 2021 KPCN a lansa un tim sibernétiko spesial ku komo meta pa duna bon sosten e añanan benidero riba tereno di krímen sibernétiko. Pa haña e malechornan tin ora ta resultá di ta difísil pa motibu di posibilidatnan digital mundialmente pa ku e tipo di atakenan aki. Pero sí e tim aki por duna sosten na dunadó di keho i negoshinan den e proseso pa minimalisá desbentaha. E tim sibernétiko di Kuerpo Polisial Hulanda Karibense ta úniko den e parti Karibense di Reino i di forma aktivo ta buska kolaborashon ku otro kuerpo, organisashon i partner ku por sostené nos den esaki.
E periodo benidero, banda di e kasonan di reshèrshi ku ta presentá lo kompartí informashon preventivo tambe ku organisashon i individualnan. Aki por pensa riba vários konseho pa hasi sistema di bo kòmpiuter mas seif i pa minimalisá e chèns di bira víktima.
Si bo a bira víktima di atake sibernétiko menshoná ariba, òf posiblemente tabatin di haber ku otro tipo di krímen sibernétiko, tuma kontakto ku e departamentu di ‘Cybercrime’ di Kuerpo Polisial Hulanda Karibense via number di telefòn 715 8000 òf via meil na cybercrime@politiekpcn.com.
-Ransomware: Kriminal sa di tuma ofer kòmpiuter di kompania na diferente manera. Pensa aki riba entre otro habri un anekso maligno di un mensahe di meil, despues di kua ta tuma e kòmpiuter ofer pa ransomware. Ta te despues di pago di un sierto suma di e ransomware, hopi biaha den valuta kripto, por kita e lòk for di e kòmpiuter bèk.
-‘Cybercrime’ ta un forma di kriminalidat digital kaminda kriminalnan di internèt ta drenta por ehèmpel bo kòmpiuter, telefòn òf un ret kompletu di un organisashon. Serka e tipo di kriminalidat aki ICT ta e meta i e medio. E motibunan di kriminalnan di internèt ta varia, pero e impakto generalmente ta enorme.
Ta eksistí diferente sorto i midí di kriminal sibernétiko òf asina yamá ‘hacker’: di persona te organisashon di aktivista (por ehèmpel grupo di hacker ‘Anonymous’) te ku gruponan mará na estado. En realidat hopi biaha ta trata di personanan òf kolektivistanan ku ta uza internèt pa protestá i pa mobilisá hende òf pa chantagiá òf parsialmente blèkmeil individual òf kompania ku komo meta gana sèn. Tin diferente sorto di krímen sibernétiko ku kua tantu kompania ku individual por haña nan di haber kuné. Algun variante ta: ‘Cyberstalking’, ‘Phishing’, ‘Malware’, ‘Password cracking’, froude di identidat, ‘Ransomware’ i atake di ‘DdoS’.


text:
Kaso di tiramentu ku herido.
KOMUNIKADO DI PRENSA 325 /2022
26 yüni 2022
Kaso di tiramentu ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra dia 25 di yüni 2022 alrededor di 18.42’or, Sentral di Polis a risibí informashon di un
kaso di tiramentu ku a tuma lugá den John de Poolstraat.
Un unidat polisial a keda dirigí na e sítio i na su yegada a bin enkontrá un hòmber ku herida
di bala na e parti patras di su pia drechi.
Mesora a pidi ambulans pa presentá na e adrès ku a transportá e víktima pa Sala di
Emergensia di C.M.C.
Kousa di e tiramentu te ainda no ta konosí pero investigashon den e kaso aki ta kontinuá.


text:
E UZO MULTIPLE DI VASELINE DEN BEYESA
Su mayor cualidad ta hidrata, pero loke ta sorprendente ta su versatilidad, ya...
UN TREND CU BO MESTER SA: MICROBLADING PA LIP
E lipnan cu mas volumen? Sigur bo por logra lipnan bunita y...
UN OPCION NOBO PA MICROBLADING
Si microblading no ta atrae bo… anto awor tin un producto nobo...
HAIR STYLE PA HACI NA CAS
E dianan di #Shelter in Place tin...
ALGUN PEINADO FACIL PA MUSTRA FABULOSO
Esaki ta un di e lunanan mas gusta pa su ambiente y fiestanan, pero e biaha aki...
EHERCICIO FACIAL DI YOGA
Yoga facial ta sirbi pa minimalisa e...
7 EROR DI MAKE-UP CU TA AGREGA 10 AÑA
Make-up ta un berdadero arte, loke ta comberti nos den artista. Pero...
TRATAMENTO NATURAL PA WIMPERS
TE BERDE Su concentracion rico den flavonoides y antioxidante, ta drecha...
SELENA GOMEZ TA LANSA UN LINEA DI BEYESA CU PROPOSITO
Rare Beauty ta e marca di beyesa di e pop star, Selena...
CABEY SALUDABEL TA BUNITA
Na entrega di FOCUS Reconocimento como...
12Page 1 of 2


text:
Oranjestad-Diabierna Hospital a ser agradablemente sorprendi pa Minister demisionario di
Enseñansa, Cultura, Ciencia y Cultura di nos isla ruman Corsou, esta Minister Steven
Croes. E ta actualmente di bishita na Aruba pa motibonan personal y tabata desea di
pasa y gradici personalmente Dr. Horacio E. Oduber Hospital y specialmente e
personal cu ta trahando incansablemente pa asina brinda un man na pashent di Covid-
19 di Corsou. E ayudo aki di Aruba na islanan ruman den reino Hulandes a demonstra
cu trahando hunto pa bienestar di pashent, crece so nos lo sigui crece riba diferente
nivel.
Un bishita sumamente agradabel na unda Minister Croes a ser yama bon bini pa Hunta
di Directiva di Hospital, Presidente di Asociacion di Specialista hunto cu un team di
colega di diferente departamento di cuido. Na prome luga a hiba Minister Croes na
departamento di Cuido Intensivo na unda e por a tira un bista con tur cos ta cana eyriba
y e por a hasi diferente pregunta na dr. Benjamin Croes y Manager di ICU, sr. Gino
Paskel. Siguientemente Minister Croes a bay riba piso di cuido Niet Snijdend 2 na unda
e la cuminda dos pashent di Corsou cu tabata desea pa gradici’e personalmente. Na
mesun momento tur dos pashent a bisa con tremendo e cuido ta cu nan ta ricibiendo na
Aruba y a gradici di curason e personal di Hospital di Aruba pa tur loke nan ta hasiendo
pa nan den e momentonan dificil cu Corsou ta pasando aden.
Por ultimo Minister Croes a reuni un rato cortico cu Hunta di Directiva y algun colega di
maneho di HOH na unda sigur a toca tema manera kico mas Hospital di Aruba por
contribui awo pa asina brinda alivio na Hospital di Corsou. Pero loke a resalta den e
reunion cortico aki ta di ki forma mas nos por traha hunto na beneficio di e islanan
teniendo semper e pashent na prome luga. A ser demonstra cu door di a brinda ayudo
na momentonan dificil y traha hunto, crece so nos ta crece como islanan ruman den
reino.
Posts Tagged ‘arubanews’
Minister Croes impresiona y yena di gratitud pa personal di HospitalGradicimento di forma personal di Minister demisionario di CorsowPosted: April 20, 2021 in Uncategorized
Tags: arubanews
Oranjestad-Diabierna Hospital a ser agradablemente sorprendi pa Minister demisionario di
Karel Maduro di Mep ta bisa cu e evento Aruba Meets Europe no ta factible pa ArubaPosted: March 3, 2014 in Aruba News
Tags: aruba, arubanews, historia, history, holland, hulanda, karelmaduro, news, noticia, usa
Den un entrevista cu Sr.Karel Maduro di partido Mep e la informa nos den e ultimo dianan di februarie 2014 cu e ta kere cu e ta algo propaganda personal pa e gobierno referiendo na e idea cu gobierno, e la bay wak esun cu lo por tin mas exportacion na Sur America y cual ta e pais di Brazil. e ta expresa pa mira con e ta poni den detayes economic relation, e ta bisa cu Europa ja caba ta conoci cu Latino y Sur America en particular. E la hasi un investigacion pa mira kikio ta e coneccion cu tin cu europa, ey tur pais ta wordo menciona cu Europa ta hasi negoshi cu nan. Segun e ta expresa no a resta nada, Hulanda esun cu ta inverti mas hopi den Brazil. Y hulanda ta e di 4 pais mas grandi cu Brazil ta exporta segun Sr.karel Maduro. Pregunta Hulanda mester bira conoci na Brazil y que ubo di Colombia, relacion economico e ta sigi bisa Colombia ta e di tres mas grandi di e inversionnan mas grandi di Hulanda despues di Brazil y Mexico.Hulanda ta e di dos mas importante inversionista pa Colombia.Maduro, segun e ta splica nos e la drenta e pagina web di Hulanda mes cu nan ta jamele e western Hemisphere Deparment, ta di compronde cu Hulanda ta e pais e gate way pa Europa ta di gran importancia pa Brazil.


text:
Di herida pa sikatris
Isaias..53 versi 1-8
Tin herida di kurpa i tambe di alma. Ora bo kurpa tin un herida fasilmente bo por kur’e e ta hasi dolo, pero despues di algun dia e herida ei ta sera i e dolo ta pasa bai. Loke ta keda patras ta djis un sikatris.
Tin sikatris ku ta un marka ku lo keda pa semper!
Nos alma tambe por wòrdu herida pa motibu di problemanan familiar, trabou, bisio, dolonan di pasado, sufrimentu i hopi mas, pero e hiridanan di alma solamente Señor Hesus lo por kuranan.
Tin biaha nos ta despresia e preis ku Señor Hesus un dia a paga pa nos heridanan. Señor Hesus a sufri humiyashon i a karga tur nos dolonan. E uniko ku por i ta kura e herida ku nos no tin ta nos salbadó Señor Hesus.
No ta importa bo herida, sa ku E ta e kura. No ta importa bo pasado, ni kon grandi bo sikatris ta mustra, Señor Hesus por kambia bo herida pa sikatris i asina kombertí esaki den e marka di bo viktoria.


text:
Parlamentario Glenbert Croes (MEP): MEP ta bay pa mayoria absoluto 22 di september proximo
Durante Conferencia di Prensa di Partido MEP, Sr Glenbert Croes a aclarea rumornan cu ta core cu MEP lo tin plan di coalicion cu otro partidonan. Sr Croes ta declara lo siguiente:
“A rais di speculacionnan cu si MEP tin plan di coalicion laga mi ta categorico: MEP no tin plan di coalicion cu niun partido. Alcontrario MEP ta bay pa e mayoria absoluto 22 di september proximo.
Partido MEP sagradamente tey pa sirbi cu un mandato absoluto di nos Pueblo den un Gobierno unicamente cu e signatura di MEP pa e proximo añanan.
E plan di solucion cu lo pone Aruba bek riba pia. Partido MEP ta rigi su mes y e gobierno di MEP cu: rectitud politico, stabilidad politico y conviccion politico.
Partido MEP no mester mete mes cu partidonan cu a lanta pa sigura AVP bolbe bek den Gobierno. Pesey den un forma contundente nos kier expresa: E unico garantia pa AVP no bolbe bek ta vota MEP.
Nos tur di MEP ta trahando duro pa MEP saca e mayoria absoluto di e votonan di nos Pueblo p’sina un Gobierno nobo di MEP no mester tene cuenta cu capricho politico di NIUN otro partido. Nos compromiso y prioridadnan cu urgentemente nos lo duna atencion y accion ta lo siguiente:
- Combati criminalidad cu man duro y asina haci Aruba safe atrobe
- Baha costo di bida: baha prijs di awa, coriente, gasoline y cuminda pa cuminsa
- Inverti den enseñansa
- Mehora drasticamente cuido y atencion medico pa henter nos pueblo
- Baha edad di pensioen di 65 aña pa 62 aña pa cuminsa
- Traha casnan social pa nos pueblo y zorg pa tur famia aki na Aruba haya nan tereno pa nan traha nan cas
- Logra e reapertura y inversionnan den nos refineria cu lo pone San Nicolas y Aruba bek riba pia
Pa logra esaki sin estorbo nos di MEP ta pidi nos Digno Pueblo e mandato absoluto pa bay goberna nos Pais pa e proximo 4 añanan. Loke no ta na discusion mas cu ta cu MEP lo saca e mayoria 22 di september. E discusion ta bay ta con grandi e victoria ta bay ta.
En todo caso victoria di MEP lo ta e victoria di henter nos pueblo. E lo ta dia di husticia pa un pueblo cu no por soporta wordo horcá cu mas medida cu a haci Aruba insoportablemente caro y imposibel pa sobrevivi. Ban hunto p’e cambio...#sin miedo,” sr Glenbert Croes ta bisa.
Expresionnan haci den e articulo aki no necesariamente ta refleha opinion di ArenaPoliti.co


text:
Mi ta corda cu algun anja pasa mi a scirbi e articulo ‘Cuanto mi ta bal?’. Tabata un tempo meimei di mi buskeda pa mi contestanan di bida. Awe, mi sa con hopi mi ta bal, den mi mesun bista, sin importa kico otro hende ta pensa di mi. Tin mes tanto berdad cu tin hende riba mundo, pues e berdad lo cambia continuamente. Pa mi tambe. Mi ta di bishita cerca mi yiunan y mi nietonan na Hulanda. Y mi ta sinti felicidad den cosnan chiquito den e bida di tur dia, escogencianan personal. Mi ta encanta di sinta y combersa cu mi nietonan. Combersa di berdad, scucha otro, hasi cos loco cu otro, hari di e profundo di nos curason. Cosnan simpel, pero di un grandesa infinito. Mi nieto Ransley mester bira un clown dokter, pasobra tur caminda cu e jega e ta conquista curason di cada hende, grandi y chiquito… su ruman Xummer ta puro ternura y hunto nan ta entretene henter un publico…
Mi ta bay bek den tempo y ta realisa con hopi mi tabata busca felicidad pafo di mi mes… con hopi mi tabata busca pa haja mi balor den e reconocimento cu otronan lo duna mi. Awo mi ta realisa cu ami ta e unico fuente berdadero di mi felicidad dor di escogencianan cu mi ta hasi y e sentimentonan cu mi ta scoge. Biba den e e presente. Pensa bon di mi mes y di otronan. Dios ta puro amor, amor puro y si ami ta yiu di Dios ami tambe ta igual. Y mi ta scoge pa cambia e felicidad grandi pa e felicidad chiquito, unda di berdad e ta bal… podise ta den e chiquito, tin e felicidad grandi!!!
Mi ta realisa cu ami ta di e generacion cu kier a trese cambionan grandi den e mundo cu mi ta biba aden, mas husticia social, mas conciencia pa cuida nos medio ambiente, rescata nos balornan sano, stimula un mente critico. Mi a dedica hopi ora na mi idealnan, mi tabatin menos tempo cu mi a desea pa pasa cu mi yiunan. Pero nunca ta laat, pa refocus.
Mi a sinja hopi den e lunanan cu a pasa. Mi a contempla bida y contempla mi mes. Mi a sinja lesnan balioso, cu no a bin den mi bida por nada. Mi ta riba e caminda di e lus… no mas duda… awo mi sa, kico mi ta bal!!! Mi bal ‘Felicidad!’
Ohala mas hende por realisa cu traha mas pa haja mas cos, no necesariamente lo hasi nos mas felis… como hende… nos no por brasa nos television, ni nos BB, ni nos Facebook… nos por brasa otro hende… Ken abo a brasa awe?
Balor y lus….
Mi tin gan’i core… duro duro…
Rumbo pa mi liberacion…
Los… los …los…
Los di mi rol di victima….
Radiante den mi propio gloria…
Los di mi pasado…
Los di e dolornan…
E complejonan di inferioridad…
Los di mi ansha y miedonan…
Leu…leu di nan tur…
Y cerca di e lus!
~ Ingrid Werleman, sept. 2010
Balor y lus….2
Awe mi ta radiante…
Briyando…
Den e lus…
~ Ingrid Werleman, juli 2012


text:
Desde hopi anja De Wit & Van Dorp Stores ta sostene projectonan cultural y creativo. Van Dorp Bookstore ta conoci specialmente pa e promocion di bukinan den Papiamento. Pero ainda tin hende cu no sa cu Van Dorp ta sostene tambe projectonan cultural y creativo. Asina den e ultimo lunanan tabatin un actividad impresionante cu tabata e exposicion di Franco Koolman. E biaha aki e exposicion ta titula ‘E Arubiano Nacionalista’: 25 Aña di Status Aparte.
E prome exposicion di Franco Koolman tabata na aña 2008 y tabata titula Arte y Historia di Aruba. Franco Koolman a cuminsa pinta na aña 1999. Franco nunca a sigui un curso di pintamento. El a ser inspira dor di e conocido pintor Arubiano Johannes Donati. Su estilo di pinta ta realistico y irrealistico. Hopi di su cuadranan tin e tema historico manera casnan y situacionnan historico.
Continue reading “De Wit & Van Dorp Stores ta sostene projectonan cultural y creativo”


text:
Fundacion Pro Cultura Arubano y Fundacion Bernadina ta den pleno preparacion pa eleccion di Reina di Folklore 2022, como tambe e Parada Cultural 2022, en conexion cu celebracion di Dia di Brazil 2022 organisa pa Fundacion Chico Harms.
Sra. Lilian Besselink, presidente di Fundacion Pro Cultura Arubano a comparti durante un rueda di prensa con Fundacion Pro Cultura Arubano ta preparando pa eleccion di Reina di Folklore y e Parada Cultural 2022.
Besselink a remarca cu e aƱa aki ta prome biaha cu Fundacion Pro Cultura Arubano ta bay ta mandando dos participante pa eleccion di Reina Folklore Cultural Aruba, den e categoria Baby Folklore Cultural y Gran Dama Folklore Cultural.
Baby Folklore Cultural, cu ta bay representa Fundacion Pro Cultura Arubano, ta den persona di Lisjenni Flanegin di apenas seis aƱa di edad, mientras cu Gran Dama Folklore Cultura ta Sra. Antonia Hilaria di 49 aƱa di edad. E eleccion di Reina Folklore Cultural di Aruba, categoria mucha y hoben, ta bay tuma luga dia 20 di augustus y categoria hende grandi ta bay tuma luga dia 27 di augustus. Ambos eleccion ta bay ta den Centro di Bario Brazil.
Pa loke ta trata e Parada Cultural 2022, esaki ta bay tuma luga ariba dia 4 di september, Dia di Brazil y segun Besselink ta splica e aƱa aki Fundacion Pro Culutra Arubano ta bay ta rindiendo homenahe na Trio Las Campiranas. Nan ta bay tin grupo di baile tambe, cu ta bay baila den show y despues nan ta bay tin e grupo di hende grandi caminda cu ta bay celebra e fiesta cultural.
Besselink a informa pa persona interesa pa participa den e Parada Cultural 2022 cu Fundacion Pro Culutra Arubano por inscribi ainda pa e grupo di hende grandi. Pa e grupo di mucha, 4 pa 11 aƱa di edad, tur cupo ta yen caba, aunke e fundacion ta deliberando si por tuma algun mucha, mas pa motibo cu si tuma mas mucha ta bay tin mester di mas leidster pa por cuida e muchanan.
Durante e Parada Cultural 2022, Fundacion Pro Cultura Arubano ta bay wordo compaƱa pa e banda musical Los Amicales. āNos ta bon organisa, nos ta bon prepara, nos ta spera un y tur pa yuda haci cultura grandi. Uni un di e gruponan, tin mas grupo cu por inscribi den dje, contribui cu nos pa haci e parada aki un parada grandi unda cu nos ta sinti nos mes orguyosoā, Besselink a enfatisa.
Sr. Percy Jeandor, di Fundacion Bernadina, remarca cu e festival aki ta un obra masha bunita dedica na cultura di Aruba. āNos di Fundacion Bernadina y Fundacion Pro Cultura Arubano ta trahando duro pa sigui mantene e festival aki, e parada aki biboā, el a expresa.
Jeandor a subraya tambe cu loke ta hopi importante ta cu nan kier atrae mas hende, mas Arubiano pa sostene cultura di Aruba. El a haci yamado na persona cu tin conocemento of cosnan di temponan di antes cu por bin cune pa dilanti, semper ta bon bini pa tuma contacto cu cualkier di e fundacionnan cu ta dedica na mantene e cultura Arubiano bibo.
El a resalta cu cultura di Aruba merece āun dede aribaā, pero cu falta hopi ainda. āNos ta prefera di wak otro cosnan di otro paisnan y di Aruba nos ta zink e. Sorry cu mi tin cu bisa e cos ki, pero ta berdadā, el a bisa.


text:
E kampionato nobo di vòlibòl a sigui ayera, djadumingu 25 di novèmber 2018, ku vários enkuentro. Den klase femenino superior Shuatanari a gana tres sèt di Hurricane i logra pues su di dos triunfo. Den maskulino superior Green Tigers a superá Titus ku 3-1.
Federashon Vòlibòl di Kòrsou (Fevoko) a kontinuá djadumingu ku e kompetensia lokal di vòlibòl den sala Errol Rooi di Sentro Deportivo Kòrsou (SDK) na Brievengat. Tabatin seis enkuentro programá: dos den klase superior i kuater den klase A.
Den divishon maksimo femenino Hurricane ku wikènt pasá a gana di Watakeli 3-2, ayera a derotá Shuatanari ku skor di 3-0. E parsialnan ta 25-21, 25-20 i 25-18. Shuatanari awor tin 2 triunfo i 1 derota. E tim anteriormente a gana di Watakeli (3-1) i Green Jewels (3-0).
Den klase superior maskulino Green Tigers a gana su promé wega den e kampionato nobo. Ela superá Titus ku skor di 3-1 (25-20, 23-25, 25-22 i 25-22) i awor tin 1 triunfo i dos derota. Anteriormente e ekipo a pèrdè di Watakeli (0-3) i Stakamahakchi (2-3). Ainda Titus no a gana den e kompetensia.
Warwarú ta sigui invikto den klase A maskulino. Ayera e tim a pèrdè e promé set 25-27 pa despues gana e sigiuiente dos sètnan ku skor 25-26 i 15-11 kontra di Titus.
E otro wega den maskulino A entre Watakeli i Xaverianen tambe a bai tres set. Xaverianen a sali riba bon pia ganando e promé sèt ku skor di 25-20, sinembargo Watakeli a bin rabiá bèk den di dos sèt (25-8) pa despues sigurá e triunfo ganando e di tres sèt ku 15-13.
Den klase A femenino Watakeli a superá Xaverianen ku skor di 2-01. E parsialnan ta: 20-25, 25-8 i 15-12.
De e otro wega femenino den klase A Shuatanari a gana ku skor di 2-0 di Stakamahakchi. E parsialnan ta: 25-21 i 25-23.
Foto: Jacinto de Jesus


text:
Kanser ta algu ku bo ta topa serka tur ser ku ta biba. Inkluso nos bestianan doméstiko. Kanser ta originá di un sélula ku ta kambia i ku ta multipliká fuera di kontròl. Esaki ta algu ku por sosodé tur kaminda den e kurpa, pero na sierto kaminda e ta frekuentá mas ku otro. Serka pushi e kanser ku ta paresé mes ta e Linfoma. Esaki ta un kanser di e sistema di defensa. Esaki por sosodé na diferente parti den e kurpa i ta asosiá tin biaha ku sierto infekshon viral serka pushi.
E diferente formanan di Linfoma por keda repartí segun e kaminda ku nan a originá den e kurpa. Esunnan ku ta paresé mas bia ta esnan ku ta den e sistema di stoma i tripa, e ora ei nos ta yama nan alimentisio. Un otro forma ta esun mediastinal Linfoma, esaki ta originá den e klirnan den e kavidat torásiko. Si e igra, bòfi, glándulanan i/òf e manteka di wesu ta afektá nos ta papia di Linfoma multisentral. Esnan ku ménos bo ta topa ta esnan ku ta originá den e wowo, nir, den e sistema di nervio i kontrali na kachó e kueru.
Linfoma por originá a konsekuensia di un infekshon ku e víres di leukemia felin (FeLV). Esaki ta un víres ku por keda transladá via di e skupi i pa medio di e segregashon di nanishi i tambe via di mordé. Ora ta trata un infekshon por tin 3 senario: e pushi por kombatí e infekshon i bira imun; e bestia por bira un pushi kontaminá pero salú sin ku e mes tin niun síntoma, pero e por kontaminá otro pushi sí ku e víres; òf e pushi por bira malu. Ora e bira malu bo ta mira ku su sistema imunológiko ta baha, bo ta mira ku su sanger ta baha kada bes di nobo i Linfoma.
E síntomanan di Linfoma por varia dependiendo di e lugá kaminda tin e tumor. Serka e forma alimentisio bo ta mira síntoma ku tin ke haber ku e sistema di stoma i tripa. Esaki por ta sakamentu, habrimentu di barika, e ta bira flaku i e por stòp di kome. Tin bia e tripanan no por hasi uzo di e alimentashon i generá esaki den e kurpa di tal manera e kurpa no ta haña sufisiente nutrishon. Esaki por kondusí na defisiensia den e kurpa.
Serka e forma mediastinal, ku ta originá den e kavidat torásiko, por surgi problema ku e respirashon.
E bestianan aki tin ku hasi hopi esfuerso pa nan por haña rosea paden. Tin biaha bo por mira ku e slijmvlies ta bira manera blou a konsekuensia di e kantidat abou di oksígeno ku tin den e sanger. Otro problema ku por keda registrá serka e forma di kanser aki ta akumulashon di líkido den e kavidat torásiko i tambe regurgitashon. E último aki ta sakamentu di e kuminda promé ku e yega e stoma. Pa hopi hende e ta mustra manera ta vomitá e bestia ta vomitá, pero pa por haña e motibu ta bon pa sa e diferensia. Regurgitashon ta sosodé manera e kaba di kome, e bestia no ta sinti ku e ta bai saka i bo ta mira ku e barika ta trèk masha pisá pa e saka. Si tin duda ku ta trata di vomitá òf regurgitashon e veterinario lo por puntra bo pa sea film’é òf pa bin dun’é kuminda serka dje na ofisina.
E linfom multisentral ta duna kehonan vago òf tin ora nada di keho. Esaki ta dependé di e seriedat di infekshon di e órganonan afektá. Ora e veterinario saminá e kurpa di e bestia i por sinti e glándulanan hinchá. Si e igra, bòfi òf manteka di wesu ta afektá e síntomanan ta varia di sakamentu i no kome te ku e kurpa no tin grasia i ku e ta alehá su mes. Si bo ta duda semper ta bon pa konsulta ku un veterinario.
Dependiendo di e kehonan e veterinario probablemente lo proponé pa sigui hasi mas investigashon. Esaki por enserá saka potrèt di rayo X di e pechu i/òf barika, hasi un echo di e órganonan den barika òf e por laga hasi un saminashon asina yamá sitológiko. Ora di hasi saminashon sitológiko e veterinario ta hasi uzo di un angua pa saka algun sélula di e material ku e ke saminá pa laga investigá. Por ta trata di un klir ku ta hinchá òf por ta trata di e líkido ku tin den e kavidat torásiko. E sélulanan aki ta pone riba un glas kaminda ta agregá un líkido di koló. Esaki ta keda saminá bou di un mikroskop. Hopi bia esaki por kondusí na e diagnostikashon di Linfoma.
E tratamentu di Linfoma ta dependé atrobe di e lugá i di e grandura di e tumor. Eliminá kirúgikamente un pida di e tripa afektá òf un bulto na e kueru por duna sanashon tin bia. Un otro opshon por ta kimoterapia. Esaki por spanta hopi hende, pero ta importante pa sa ku kimoterapia ta dirigí pa drecha e kalidat di bida serka e bestia. Si tin hopi side effect por adaptá e protokòl òf por stòp ku e terapia. Tin posibilidat di diferente remedi den diferente kombinashon. Si akaso e kimoterapia no ta deseá por trata e bestia ku prednison pa asina e por biba un temporada kòrtiku pero felis i sin doló. Ta importante pa sa ku e tratamentu ku prednison promé ku kuminsá ku e kimoterapia por baha e efekto di e kimoterapia. Esaki ta nifiká ku bo mester sòru pa bo ta sigur di e tratamentu ku bo ta skohe pa bo bestia promé ku bo kuminsá ku e tratamentu ku prednison. Mihó ta pa bo konsulta ku bo veterinario pa skohe e mihó opshon pa bo bestia.
E informashon aki ta intenshoná pa hasi uzo di dje promé, durante òf despues di un konsulta serka e veterinario. Na e informashon for di e página aki no tin niun derechi mará. Ni maske e informashon ta skirbí pa un veterinario e por kontené fayo. Niun wepsait no por remplasá e kontakto òf bishita na un veterinario. Ora bo ta duda, tuma kontakto ku un veterinario!
©Rescueracao MS, translation DB


text:
Kumpra kas di Gobiernu ku bo ta hür
Un kliente ku ta biba den un di e kasnan di Gobièrnu ku FKP ta manehá, por hasi un petishon pa kumpra esaki.
Esaki tanten e kliente ta kumpli ku e kondishonan stipulá pa Gobiernu.
FKP den e kaso aki, ta fungi komo intermediadó na nòmber di Gobièrnu, pa atendé e benta di e kasnan aki.
Kondishonnan i rekisitonan
Esun ku ta hasi un petishon pa kumpra un kas mester tene kuenta ku e siguiente rekisitonan:
-
E no mag di tin bien inmóbil (otro kas òf tereno) den su propiedat.
-
Tin e kas ku e ke kumpra, di hür serka FKP durante mínimo 2 aña.
(Den kaso di divorsio òf fayesementu FKP ta evaluá kada kaso apart)
-
E no mag di tin un retraso den pago di hür.
-
E mester paga e gastunan kalkulá di midimentu di tereno (meetbrief) adelantá.
-
E mester tin prueba ku e tin un entrada òf e mester ta haña yudansa finansiero (ònderstant) di gobièrnu
-
Mester ta residente di Kòrsou (inskribí na Kranchi)
-
Mester ta mayor di edat (21 aña òf mas)
Prosedura
Un kliente ku ke bin na remarke pa kumpra un “Kas bieu na benta”, mester inskribí pa esaki na FKP.
Na momentu ku inskribí e kliente ta haña un karta pa pidi Kadaster informashon si e persona tin otro propiedat riba su nòmber.
A base di e petishon di e kliente, FKP ta pidi Ministerio di Planifikashon Urbano pèrmit pa por bende e kas konserní na e kliente.
Ora haña e pèrmit, FKP por bende e kas.
Por kumpra e kas di forma kèsh òf via un fiansa di un Banko.
Dokumentonan rekerí na momentu di inskripshon
- Formulario di inskripshon, kompletamente yená
- Dokumento di identifikashon (sedula)
- Komprobante di entrada (salario òf ònderstant)
Gastunan
Preis di e kas ta wòrdu fiha dor di gobièrnu.
Mas ta bini aserka gastunan di Meetbrief kual por ta mas o ménos 850,- (e montante aki tin ku pag’é adelantá)
y gastu pa pasa akta di tereno serka Notario.
Kiko pa tene na kuenta?
E periodo pa prosesá e petishon pa haña e pèrmit serka Gobièrnu pa bende e kas ta mas o ménos 4 luna.
Esaki den kaso ku e parsela ya tin meetbrief.
Si e parsela di e kas no tin meetbrief ainda, e proseso por dura 8 pa 9 luna, debí ku mester pidi Kadaster pa midi e tereno promé ku pidi pèrmit na Gobièrnu.
Despues ku a kumpra e kas no por hür, bende o traspasá esaki promé ku 5 aña.
Barionan ku ta bini na remarke pa benta.
Kada tantu tempu Gobièrnu ta indiká kua barionan por wòrdu bendí.
Pues semper por informá serka FKP si bo bario tambe ta bin na remarke pa wòrdu bendí.
E kasnan di Gobièrnu ku ta bin na remarke awor aki pa wòrdu bendé ta entre otro den e barionan di:
Videonan Importante pa bo informá bo mes.
Ta importante pa bo informa bo mes promé hasi un apetishon.
Pa bo ta bon informá, nos a produsí un serie di video kaminda ta splika na plaka chiki tur loke bo mester sa pa kumpra e kas ku bo ta hür di Gobiernu.
Pa hasi un petishon:
Pa hasi un petishon por yena e formulario di Petishon Kumpra Kas :
Pa hasi un petishon por yena e formulario di Petishon Kumpra Kas
Tuma kontakto
Pa mas informashon por tuma kontakto ku nos
Departamento di Servisio na Kliente:
WhatsApp: +599-9- 432-6000
E-mail: info@fkp.cw / balie@fkp.cw
Telefòn di kontakto: 423 6000


text:
Awe ta Dia di Lenga Materno
Oranjestad – Unesco a declara dia 21 di februari como Dia Internacional di Idioma Materno. Riba e fecha aki mundo henter ta pone atencion na e mas o menos 6000 idiomanan materno cu ta existi na mundo. E meta di e dia aki ta pa conscientisa balor di idioma den un sentido general y di idioma materno particularmente. E idioma cu bo ta papia for di tempo cu bo tabata chikito y cu bo mama, tata y otro persona den cas a siña bo, esey ta bo idioma materno. Materno ta bin di e palabra mater cu ta e palabra Latin pa mama.
Idioma crioyo a nace for di e necesidad di comunica entre adulto cu no ta papia otro su idioma materno. Ta yama e idioma di contacto aki un pidgin y na momento cu un mucha cuminsa papi’e como idioma nativo ta referi na dje como un idioma crioyo. Esaki tabata tipico den tempo colonial, caminda un grupo dominante tabata colonisa un grupo subordina. Ta mara un idioma crioyo na un idioma fuente, dependiendo for di unda su vocabulario ta bin principalmente. Den Caribe nos conoce por ehempel Creole Frances di Haiti cu ta basa riba Frances, Crioyo Ingles di Jamaica cu ta basa riba Ingles y crioyo Portugues cu ta basa riba Portugues manera nos propio Papiamento.
E cinco idiomanan principal na mundo ta Chines cu 1.000 miyon papiado, Ingles cu 350 miyon, Spaño cu 250 miyon, Hindi cu 200 miyon y Arabe cu 150 miyon. Aunke Ingles tin menos papiado cu Chines e ta awendia un idioma mundial, esey ta nifica cu gran parti di mundo ta compronde bo ora bo papi’e. Ta uz’e entre otro tambe como idioma di comunicacion den control di trafico aereo y mundo di computer.
Aki ta sigui con ta bisa ‘Te despues’ na 10 diferente idioma:
Te despues – Papiamento
Tot ziens – Hulandes
See you later – Ingles
Au revoir – Frances
Tjoi Kin – Chines
Hasta la vista – Spaño
W’e sie makandra – Sranang
Arrivederci – Italiano
Auf Wiedersehen – Aleman
Pgatrik (pa muhe) – Arabe
Pgatrak (pa homber) – Arabe
Tur e idiomanan aki tin hende cu ta biba na Aruba cu tin nan como nan idioma materno.
Swinda SchwengleScroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
A TOPA SKUTER SIN SHOFÙR
Alrededor di 11.50 or di anochi riba djaweps 30 di sèptèmber, un patruya na warda a topa un skuter sin shofùrstashoná riba sitio di stashoná di un supermerkado situá na Kaya Nikiboko Sùit. E skuter tabatin asta e yabi den kontakto. E agentenan a hiba e skuter warda pa prevení eventual ladronisia. Doño di se skuter por mèldu na warda di polis pa buska e skuter ku un identifikashon bálido, reibeweis i papelnan di seguro bálido.
KÒNTRÒL DI TRÁFIKO PLANIÁ
Riba djaweps 30 di sèptèmber, entre 11 or di mainta i 12 or di mèrdia, e aspirantenan a tene un kòntròl di tráfiko planiá na Kaya Internashonal.
Durante di kòntròl aki a para i kontrolá un total di 13 vehíkuloi a duna 12 prosèsferbal.
E prosèsferbalnan tabata pa e siguiente violashonnan:
5x manehá sin faha di seguridat bisti
1x manehá sin reibeweis
5x manehá sin seguro bálido
1x manehá sin hèlm bisti
1x uzo di telefòn selular durante ku ta manehá
6x pa sobra violashon ku tin di haber ku estado tékniko di un vehíkulo.
DETENSHONNAN
Den oranan di mainta, alrededor di 11.40 or, riba djaweps 30 di sèptèmber a detené un hòmber di inisial A.A.A.S. di 31 aña di edat en konekshon ku un kiebro ku a tumalugá na un sitio di konstrukshon situá na Bulevar Gobernador Nicolaas Debrot.
Riba djárason 29 di sèptèmber, alrededor di 9.30 or di anochi, a detené un hòmber di inisial T.M.D.A. di 19 aña en konekshon ku ladronisia. A mira e hòmber riba imágen di vidio despues el a hòrta un baiskel ku tabata stashoná na e skol sekundario situá na Kaya Frater Odulfinus.
KIEBRO DEN KAS
Riba djárason 29 di sèptèmber a drenta keho di kiebro den un kas situá na Kaya Uranus. Deskonosínan a kibra drenta e kas alrededor di 12 di sèptèmber dor di a forsa e porta di dilanti. E habitantenan di ekas tabata ku fakansi den eksterior. E malechornan a bai ku un seif kolo pretu di marka Yale ku komo kontenido diferente joya, sènkèsh i yabinan di e kas. Ta investigando e kaso.


text:
Dimitri:…E storia e bichi y e barbulet ta conta di e bichi cu ta biba den e creencia cu e lodo cu e ta biba aden, ta tur loke cu tin den bida p’e. E ta kere cu ta muri e ta bay muri ora e proceso pa bay den e coccoon cuminsa. E no sa cu e lo transforma den un barbulet bunita. E barbulet cu ta nace for di e bichi sushi ta sinti su mes asina felis den su mundo di beyesa cu e ta lubida pa bay bek y conta e bichinan cu a keda atras, cu tin un bida mas bunita ora bo transforma y tribi di bula mas halto.
E proceso aki lo yega finalmente pa touch e cualidadnan mas halto den un hende.
Asina nos por jega na un cadena di amor berdadero cu hopi lihe por transforma nos isla y evita asina tanto problemanan social, relacional y problemanan di adiccion den tur sorto di forma.
Ingrid: E prome parti di e storia di e bichi y e barbulet ta un metaforo pa nos miedo pa confronta cosnan cu ta molestia nos y ta kita nos alegria den bida. Nos por pensa cu biba den lodo ta menos doloroso cu pasa den e proceso pa wak nos sombra y traha na nos cosnan. Loke ami a sinja di hopi contacto cu Dimitri ta cu berdad pasa den e proceso aki a libera mi y kita mi miedo di mira y papia riba cosnan cu ta hasi dolor. Papia riba mi dolornan ta sacudi tambe e lodo di mi curpa y ta hasi e proceso pa bira un barbulet bunita hopi mas suave, aunke no menos doloroso.
Pasobra juist den e dolor ta sinta tambe e cura. Pa mi e biahe di e barbulet ta fascinante. Di otro banda mi a sinja pa no cay den comfortabilidad di bida. Mi prome responsabilidad den bida ta cu mi mes y for di e relacion aki cu mi mes, mi ta mantene cada relacion. Y cada relacion ta rekeri su propio mantenimiento…mescos cu un auto…
E biahe di e barbulet ta fantastico… pero e no ta sin reto… e pregunta ta si un bida sin reto ta posibel… mescos cu e pregunta si abo ta cla pa bo biahe di bichi pa barbulet… Exito… e ta bal cada paso!!!


text:
25 Aña di Status Aparte, 25 Aña di Literatura Arubano
Oranjestad – Diaranson dia 29 di februari 2012, Instituto Pedagogico Arubano (IPA) y su Centro di Investigacion y Desaroyo di Enseñansa (CIDE) ta tene su Charla Comunitario (Community Talk) titula: “25 Aña di Status Aparte, 25 Aña di Literatura Arubano”.
E encuentro aki ta di 7.30 pa 9.30 di anochi y lo tuma luga na Café Nita situa na IPA (Isaac Wagemakerstraat 11, San Nicolas).
Henter e comunidad di Aruba ta keda cordialmente invita pa asisti na e charla comunitario aki cu ta completamente gratis.
Durante e encuentro aki ta bay tin un presentacion di Prof. dr Wim Rutgers, profesor y investigado riba tereno di ciencia y historia di literatura Caribe Hulandes. Tambe lo tin un presentacion di drs. Joe Fortin, investigado Arubano riba tereno di idioma y cultura di Latino America y Caribe.
E oradonan lo trata diferente aspecto di literatura Arubano manera su nificacion y representacion den e periodo despues di Status Aparte. Tambe lo enfoca specificamente riba e obranan di algun autor Arubano manera di entre otro Jossy Tromp, Ernesto Rosenstand, Hubert Booi y Frank Williams. Durante e presentacionnan lo tin oportunidad amplio pa haci pregunta, hiba discusion y trece sugerencianan pa dilanti.
Prof. dr Wim Rutgers tin un doctorado di Universidad di Utrecht den ciencia y historia di literatura Hulandes cu enfoke riba idioma di Papiamento/u. Tambe e ta fungi como docente na entre otro IPA, Universidad di Aruba y Universidad di Korsou unda e tin su ‘leerstoel’.
Drs. Joe Fortin ta un graduado di Universidad di Leiden cu un Master den “Languages and Culture of Latin America” cu enfoke riba literatura ‘neo baroque y naratologia’ di Caribe Spaño. Actualmente e ta haciendo un investigacion pa su Ph.D tocante literatura Arubano.Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Oranjestad – Esaki ta un ley sumamente importante pa pais Aruba. E importancia tin di haber cu aspectonan di credibilidad financiero internacionalmente, e por duna un base legal na palabracionnan haci pa yega na finanzas duradero, pero tambe e ta toca aspectonan constitucional y nos autonomia financiero.
ORIGEN DI E LEY DI SUPERVICION FINANCIERO TEMPORAL
Mirando e importancia di e ley aki, nos lo estrena 5 clip informativo pa duna splicashon na pueblo riba e concepto di ley di supervision financiero temporal.
KONINKLIJK BESLUIT NO.20467
E origen di e ley di supervision financiero temporal ta data bek di 2014. Ta na 2014 cu Gobierno di Reino a duna sr. Mike Eman un Koninklijk Besluit pa “ondeugdelijk bestuur”. Specificamente por lesa bek den e decreto aki cu Gobierno di Reino ta bisa cu cifranan cu tawata wordo presenta den e presupuesto tawata irrealistico. Por lesa bek den e decreto tambe cu no ta Gobierno di Reino so a constata esaki pero IMF y “Raad van Advies” tambe a constata esaki.
PROTOCOL 2 MEI 2015
Debi na e decreto menciona Gabinete Eman 2 a firma un protocol riba 2 di mei 2015 den cual nan a bay di acuerdo pa bin cu un organo di supervision. E organo aki nos conoce awe bou e nomber di CAFT. Apesar cu Raad van Advies a bisa den nan conseho riba e ley original di 2015 cu e ta empugna cu nos Constitucion y nos Statuut. Fraccion di AVP den Parlamento e tempo ey a vota na fabor di e ley aki y de facto entrega nos autonomia financiero.
PA CONCLUI
Den e siguiente clip y articulo nos lo elabora riba e conseho di Raad van Advies riba e ley di 2015 y tambe splica con e organo di supervision y Hulanda a funciona for di 2015 te cu 2017.
E topico aki ta sumamente importante pa nos pueblo y e dushi pida baranca aki. Ta p’esey nos ta percura pa informa pueblo debidamente. No laga nos pais wordo dividi, ban uni, pa asina conforme e maneho di Gabinete Wever-Croes nos recupera nos autonomia financiero.


text:
E popstar lo ser honra como Billboard Woman of the Year 2022 den e premionan anual di Billboard Women in Music Awards dia 2 di maart, e compania a anuncia awe diabierna. Olivia Rodrigo, di 18 aña, ta ricibi e premio hunto cu Gabby Barrett, Phoebe Bridgers, Doja Cat, Karol G, Bonnie Raitt y Saweetie, cu ta e otro artistanan cu ta ricibi un homenahe e aña.
“E trayectoria di Olivia pa ‘superstardom’ ta tema di un legendario di musica pop. Su talento como storyteller y compositor a converti Olivia den un di e streanan mas autentico y excitante cu den hopi aña a aparece den escena”, e directora di Billboard, Hannah Karp, a bisa den un comunicado. “Conectando cu e publico a traves di generacionnan cu e cancionnan carga di emocion tocante heartbreak, jaloezie y crecemento, a logra un exito absolutamente increibel riba e charts di exito pa un artista debutante. Nos ta encanta di celebra su voz unico y e enorme impacto cu e tabatin entre e fanaticada rond di mundo den un tempo asina cortico”.
Olivia Rodrigo a cuminsa 2021 cu e lansamento di su single debut ‘Drivers License’ na januari, cu a encabesa e charts durante ocho siman consecutivo y converti den e prome cancion di aña pa supera 1 biyon di streams globalmente. E superstar a lansa su album ‘Sour’ na april, y cu mas di 385 miyon di streams, el a kibra e record Spotify di album cu mas streams den un siman pa un artista femenino. E lo bay cu e album riba tour e spring aki, y tambe ta nomina pa shete Grammy Awards den e ceremonia di e aña aki. E ganadornan anterior di Woman of the Year ta inclui: Cardi B, Billie Eilish, Taylor Swift, Madonna y Lady Gaga. E evento anual, cu ta reconoce e artista-, creador-, productor- y ehecutivonan, cu ta marca e diferencia den e industria di musica, lo ser presenta pa Ciara, y pa prome biaha e fanaticonan por cumpra ticket pa asisti den persona na e evento, cu ta tuma luga den YouTube Theater.


text:
Kralendijk - Direktorado di Supervishon i Mantenshon di lei a risibí siñal ku tin bòter di wiski falsifiká di e marka Johnnie Walker Black Label riba merkado. Tin bòter di Black Label na benta di kua no por saka afó na unda esaki a keda fabriká. Por rekonosé e bòternan ku tin duda den dje na e manera ku a skrap e number di fabrikashon. Por haña e number di fabrikashon aki na e parti abou patras di e bòter.
Na e momento aki direktorado di Supervishon i Mantenshon di lei ta investigá e kontenido di e bòternan falsu di Black Label. Pasó no ta kla ainda kiko tin den e bòternan, direktorado di Supervishon i Mantenshon di Lei ta konsehá pa no bebe e wiski te ora ta sigur ku e produkto ta seif.


text:
‘E cantidad di koelbox pa e di dos fase di vacunacion na Aruba ta na caminda pa nos isla.’ Esaki tabata palabranan di Minister Plenipotenciario Guillfred Besaril na momento cu e carga di e koelboxnan a yega awe diaranson 24 di februari na e loods di Carib Intertrans na Capelle aan de Ijssen pa wordo transporta pa Aruba. Tambe presente director di Carib Intertrans Vladimir Römer.
E koelboxnan di e marca Dometic ta for di Alemania y ta certifica pa GGD na Hulanda. Esaki despues cu un team di inspeccion a bin inspecta tur e materialnan cu tin di haber cu e programa di vacunacion. ‘Aruba ta den full e fase 1di vacunacion. Nos a haya mas o menos 12 mil vacuna y nos tin miles di personanan cu ya a registra. Mi ta mira e movecion y mi ta hopi contento cu hopi hende ta reacciona y ta bai tuma nan vacuna y asina aki berdaderamente nos por para bek riba nos pia. E ta un aña di reinventa nos mes, pero e ta cuminsa na e vacuna aki pa asina nos slow down e curf di e contagio di e virus aki.’
E mandatario a bisa cu Gobierno di Aruba hunto cu Gobierno di Reino kier mira cu tur e parti Caribense di Reino Hulandes keda vacuna completamente pa mas tarda juni di e aña aki. E material aki ta sumamente importante pa e fase dos cu lo bai inicia asina cu Aruba ta asina leu cu e prome grupo cu mester keda vacuna cu ta tur hende riba 60 aña di edad. Minister Besaril: ‘E material aki lo yuda primeramente e vacuna di Pfizer keda friew conforme e minimo di 15 pa 20 grado bou cero pa asina salvaguardia e calidad di e vacuna y cu nos por drenta den e fase dos. Mi ta sumamente orguyoso hunto cu e staf y personal di Arubahuis cu a haci esaki posibel. Mi kier a gradici tambe Carib Intertrans cu a bai te Alemania na e compania cu ta traha e material aki pa trece nan Capelle aan de Ijssel pa haci e tramitenan pa nan bai awe mes Aruba. Asin aki nos por sigi pa loke tur ta e rebuilding di e economia Arubano den e esfuersonan grandi cu nos como Gobierno pa asina nos sali di tur loke ta e pandemia aki di Covid 19,’ segun declaracion di Minister Plenipotenciario Guillfred Besaril na salida di e carga di koelboxnan pa e di dos fase di vacunacion na Aruba.


text:
KRALENDIJK—
E kampionnan di Sharp Shooters djamars último den un partido ku a tuma lugá den oranan di anochi, den nan promé partido di kampio- nato 2018-219 di biliart Bola-8 di nos isla, a gana di e ekipo di The Untouchable ku skor di 5-3. Ku esaki Sharp Shooters ta gana su promé di e kampionato, The Untouchable ta pèrdè su promé di e kampionato. Sharp Shooters den e partido aki a sali pika dilanti 2-0 pa despues The Untouchable reakshoná i gana unu pa kòrta bentaha na 1- 2.
Sharp Shooters ta gana dos mas pa amplia bentaha na 4-1 den e partido. The Untouchable ta gana dos siguí pa kòrta bentaha na 3-4, pero Sharp Shooters ta gana un mas a bai ku e viktoria di 5-3 riba The Un- touchable. Aki ta sigui e sètnan di e partido. Sharp Shooters – The Un- touchable 5-3 Jean Pierre Goeloe – G. Soliano 2-0. J. Josephia – O. Margaritha 2-1 ku un 7-bola pa Margaritha. A. Mercera – Heber Duran 0-2. Javier Blanco – G. Alberto 2-1 ku un 7-bola pa Blanco. C. Saragoza – Y. Zhen 2-1. Yamil Jimenez – Rovian Graanoogst 0-2. Jimmy Frans – Chal Tho- mas 1-2. Charles Vos – Piet Cicilia 2-1. Éksito na e ekiponan den e kampionato ku ta sigui awe nochi. Riba potrètnan momentu ku a tòs pa e partido, tambe algun bista di e partido.


text:
Raad van Advies ta bis’e hopi cla: “De Raad merkt op dat de neveneffecten van het voorstel niet alleen functionarissen met een hoge functie kunnen betreffen, maar ook het loongebouwe en de organisatiestructuur als geheel zullen raken”. Mas cla e no por ta, segun mr. Mike Eman, locual Raad van Advies ta adverti p’e ta cu e ley aki no ta e director so finalmente su salario lo keda reduci, pero por ehempel na WEB, Elmar of Setar di e director te pa e electricien y esunnan den mantencion, na Banco Central, APFA, AZV, ATA, AAA di e director te cu e administrador, secretaria y e bode”, tur lo biba e consecuencia di e ley aki.
Contestando mi persona Evelyne Wever-Croes a bisa cu no ta su intencion pa laga e ley aki “trickle down”. Si esey ta e caso, lo e corrigi esaki ora constata e efecto aki. “Mi no por bisa otro cu esaki ta un mentira di parti di Evelyne Wever-Croes”.
Mr. Mike Eman ta cita locual Gabinete Wever-Croes mes ta bisa: “De normering van de topsalaris binnen de verschillende entiteiten zal mijn inziens uiteindelijk WEL moeten leiden tot een herziening van de totale loonstructuren in die ondernemingen”. Evelyne Wever-Croes ta admiti, den papelnan cu pueblo no ta mira, cu si e ta su intencion pa e ley aki afecta henter e structura di salario di tur cu ta cay bao di dje.
Tambe Raad van Advies ta alerta pa perdida di profesionalnan den e sector publico y semi publico. RvA ta bisa cu no tabata tin un estudio di e impacto negativo cu e ley aki lo tin pa haya y mantene profesionalnan: “Voorts mist de RvA een arbeidsmarkt onderzoek in dier voege in hoeverre ervan mag worden uitgegaan dat in de publieke en semi publieke sector ..nog steeds voldoende gekwalificeerde en deskundige topfunctionarissen gevonden en behouden kunnen worden”.
Lider di fraccion di AVP, mr. Mike Eman ta bisa cu tur instancia envolvi y cu fraccion di AVP a consulta ta teme tambe cu e efectonan negativo di e ley aki:1. Perdida di profesionalnan den e compania y institutonan aki y debilitacion di e empresanan y institutonan dor di esaki; 2. Perdida di oportunidad di trabao atractivo pa nos profesionalnan na Aruba y esunnan studiando cu nos kier bek; 3. E companianan y institutonan aki lo no por competi mas pa profesionalnan pa fortifica y garantisa calidad y progreso di nan operacion, e profesionalnan lo escohe pa sectornan cu si por ofrece nan locual ta nan balor; 4. Finalmente e compnianan y institutonan aki lo bay atras, gerencia y empleadonan lo bay atras, calidad di maneho y operacion lo bay deteriora y Aruba den su totalidad lo sali perdi.
E lider di fraccion di AVP, mr. Mike Eman ta lamenta e daño aki cu Gabinete Wever-Croes ta bay causa na e profesionalnan cu ta carga e companianan y institutonan aki. Eman ta bisa cu nos mester para keto y pensa con excepcional e ta cu na un isla chikito manera Aruba, cu apenas 100.000 habitante e maneho y operacion di insitutonan hopi complica den nan tarea y operacion, manera Banco Central, APFA, AZV, WEB, ELMAR, SETAR, Respaldo, AAA ta worde carga 100% pa gerentenan y empleadonan local. “Profesionalnan di tur nivel di nos sociedad ta carga e companianan aki dor di temponan dificil y haci cada un di nan cumpli cu nan tarea primordial na un manera sumamente profesional”, mr. Mike Eman ta envatisa. E ta lamenta cu Gabinete Wever Croes no ta importa e daño cu e ta causando cu e ley aki. Segun Eman, e temanan aki mester a bay na mesa di un Dialogo Social pa a yega na otro areglonan, pero atrobe Gabinete Wever Croes ta impone leynan inhusto y iresponsabel riba pueblo.


text:
ORLANDO – Manera por spera, tin varios Arubiano cu ta biba na Merca y den e caso specifico aki, hopi ta biba den e estado di Florida. NoticiaCla tabatin contacto cu uno particularmente cu ta biba na Merca for di añanan 90, y di cual e tin e ultimo 13 añanan bibando cu su casa na Orlando, y a experencia e pasada di e horcan Ian. Ta trata di e conocido productor cinematografico Aaron Hosé, cu su casa Brigitte. Ambos Rubiano, a splica cu danki Dios no tabatin hopi daño unda cu nan ta biba, sino si hopi awa. Den nan caso, e caya dilanti nan cas y henter e barrio tabata manera un rivier, pero riba caminda so, pues nan por a drenta nan cas ok. Y como cu nan tin un SUV, nan por move basta bon.
ORANJESTAD – Deaxo Croes, atleta Arubiano cu ta pronto lo realisa e hazaña di Crossing for Prevention, tin un antesala prepara pa e siman aki cu yama Punta pa Punta. Diasabra awo, 1 di october, e ta landa for di Arashi pa Baby Beach. Deaxo ta entrenando hopi duro y ta totalmente enfoca pa completa e trayecto di mas o menos 34 kilometer stret.
DEN HAAG – Parlamentario di Corsou Rennox Calmes (Trabou Pa Korsou) a crea un momento ‘interesante’ diaranson durante e reunion di IPKO (Inter Parlementaire Koninkrijks Overleg) na Den Haag Hulanda. Esaki ora cu e parlamentario a protesta cu e no por expresa su mes den su idioma Papiamento. Asina e portal Caribisch Netwerk ta raporta. Segun e raportahe, e parlamentario irita, a hiba su discurso pa varios minuut den Papiamento, dilanti di parlamentarionan Hulandes. E parlamentarionan di Aruba, Corsou, St Maarten y Hulanda ta hunto e siman aki, discutiendo netamente riba e.o. e control den democracia y e pasado colonial Hulandes.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
MOSCU – Gobierno Ruso a anuncia cu diabierna e ta concretisa toma di por lo menos 4 region ocupa na Ucrania. Ta trata di Donetsk, Lugansk, Zaporizhia y Kherson. Lo tabatin un referendum siman pasa pa cu e union di e lugarnan aki cu Russia. E intencion ta pues cu Russia ta anexa e regionan aki mescos cu e la haci cu Crimea na 2014.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Despues di varios reunion cu partidonan envolvi den e asunto di “all inclusive” y “otro acomodacionnan”, Aruba Trade & Industry Association (ATIA) ta mantene su posicion di ta convenci pa e necesidad pa restringi y regula crecemento di e mercado menciona na Aruba.
ATIA ta di opinion cu esaki ta un topico complica y cu tur partido cu ta directamente envolvi den e asunto di vital importancia pa Aruba, mester coopera pa preveni yega na decisionnan unilateral. Ta haci un yamada na partidonan pa busca e caminda di dialogo y yega na un solucion cu ta na satisfaccion di tur partido y na interes y beneficio di Aruba. ATIA ta urgi partidonan pa tuma e tempo necesario pa yega na un solucion, sin presion y sin escalacion y dialoga den un ambiente di cooperacion y respet, pa asina logra e mihor decision pa cu e industria mas importante di nos pais.


text:
Dialuna ultimo den oranan di mainta, durante e reunion publico den Parlamento riba e Clausura di aña Parlamentario 2020-2021, Prome Minister Evelyn Wever-Croes a duna entrega palabranan di motivacion deseando tur Parlamentario hopi exito den e Aña Parlamentario 2021-2022. Prome Minister a comparti 3 deseo cu e tin pa e Parlamento nobo. Ya caba e fundeshi a wordo poni den e Parlamento den e aña 2020-2021 y Prome Minister a expresa su deseo pa esey continua den e aña Parlamentario nobo.
Independisacion di nos parlamento
E prome deseo ta un Parlamento fuerte. Pa finalisa cu e plan di independisacion di nos Parlamento den e aña Parlamentario nobo nos dilanti na e modelo cu Parlamento ta scoge p’e, pero un Parlamento fuerte cu por bringa cabes na retonan cu Aruba ta enfrentando. Esfuersonan a wordo haci pa logra independisa Parlamento y e deseo ta pa pronto esaki por wordo realisa.
Cristalisa ombudsman
E di dos deseo ta di mira e ombudsman cristalisa. A cuminsa cu esaki pero lamentablemente pa algun diferencia di opinion no por a keda cla cu esaki. Prome Minister ta expresa su confiansa cu e Parlamento aki, cu a demostra cu ta esun cu a bin cu e iniciativa pa bin cu un ombudsman, unanimamente lo accepta e ley di Ombudsman. Aworaki ta na e momento crucial di demostra cu nos ta kere den un Ombudsman, ancra den constitucion.
“Ohala cu nos por pone nos diferencianan un banda y logra cu esaki por pasa y asina duna pueblo loke pueblo ta pidi di e Parlamento aki, esta pa e Ombudsman por ta ancra den nos constitucion y pa e por funciona como defensor di pueblo”.
Mantene reglanan di integridad na halto
E di tres deseo grandi ta pa Parlamento aki mantene e reglanan di integridad asina na halto. A papia hopi di dje, tin un ley di integridad cu ta den tratamento y ohala cu hopi trempan den e aña parlamentario nobo, e ley aki por pasa pasobra pueblo kier esaki. Pueblo ta pidi pa tin regla pa asina por atene su gobernantenan y Parlamentarionan na nan.
Si e ley aki pasa, tur Parlamentario cu ta bou di investigaion actualmente lo tin cu bandona nan cargo na e momentonan aki anto e ora ey porfin por hala rosea akiden y bisa cu e Parlamento berdad ta para pa reglanan di integridad”.
Prome Minister a termina deseando cada Parlamentario exito den e aña Parlamentario 2021-2022 y cu e 3 deseonan aki biba tambe den curason di cada Parlamentario pa asina nos pueblo por conta cu un Parlamento cu ta digno di confiansa di un y tur.


text:
Kralendijk – Hóben di 12 te ku 17 aña por mèldu entrante 2 di yüli pa pasa angua kontra corona. Por hasi esaki via e number grátis 0800 0900 di djaluna te ku djabièrnè di 08:00 – 17:00 or. Ta kuminsá bakuná e hóbennan entrante 6 di yüli 2021. Konseho di Salú esta Gezondheidsraad na Hulanda a konsehá pa bakuná hóben den e grupo di edat akí. Na Boneiru e hóbennan di 12 te ku 17 aña di edat mester pèrmit di nan mayor òf tutor pa nan por pasa angua.
Ta bakuná kontra e vírùs di corona riba 6 di yüli. Ta bisa e ora eksakto na momento ku mèldu. Despues ta anunsiá e otronan dianan ku ta bakuná. Mayornan tin ku firma un deklarashon na e sitio ku ta bakuná, dunando asin’ei pèrmit pa nan yu haña e bakuna. E mayornan mester por identifiká nan mes ku un sédula òf ID.
Delaster tempu tin mas i mas kaso di hóben i e hendenan ku ta biba ku nan den kas, ta pega ku e vírùs di corona. E hóbennan no ta bira gravemente malu, pero nan mester bai den isolashon sí. Den práktika ta resultá ku e hóbennan tin problema pa bai den isolashon. Si e hóbennan bakuná, esei ta yuda pa evitá ku e vírùs di corona ta plama na e isla. E chèns ta chikitu ku hóbennan ku a pega ku e vírùs ta bira gravemente malu. Ku e angua kontra corona e chèns akí ta bira mas chikitu ainda pa nan.
Na nos isla tin mas o ménos 1.400 hóben den e edat di 12 te ku 17 aña. Departamento di Salubridat Públiko tin bastante bakuna pa bakuná e hóbennan.


text:
Minister Dangui Oduber MINISTER ODUBER TABATA DI BISHITA NA HYATT REGENCY ARUBA RESORT & CASINO
ORANJESTAD – Minister di Turismo y Salud Publico Sr. Dangui Oduber tabata di bishita awe mainta na Hyatt Regency Aruba Resort & Casino. Algun tempo atras e mandatario a cuminsa bishita hotel nan rond di Aruba pa asina informa su mes tocante e desaroyonan y cambionan cu tin den e sector di turismo y tambe pa informa y comparti informacion tocante e vision di e mandatario pa cu esaki.
Minister Oduber ta splica cu durante e bishitanan aki e hotelnan tin e oportunidad pa papia tocante nan vision, strategia, y tambe kico nan ta premira pa e proximo tempo. Awe e la topa cu e Gerente General di Hyatt Regency, Sr. Gabriel (Gabe) Castrillon, tambe cu Sra. Oriana Bronstein (Director of Rooms) y Sra. Gerladine Coutinho (Director of Sales & Events). E tabata un bishita hopi fructifero caminda cu a intercambia ideanan. E mandatario ta bisa cu “Tabata hopi bunita pa combersa cu e dos empleado Arubano nan aki cu tin mas cu 20 y 30 aña trahando na e hotel y pa mira con nan a desaroya nan mes den un compania internacional manera Hyatt Regency”.
Durante e bishita a haña un recorido caminda cu por a mira e cambernan, area recreativo, e poolnan, y e restaurantnan. Hyatt Regency a inverti un suma substancial y compromete nan mes pa haci inversionnan den cuadro di mehoracion di nan propiedad y calidad. Nan tin un pool nobo exclusivamente pa adulto cu tin cabana cual ta ofrece diferente tipo di tratamento corporal, un servicio cu ta wordo pidi den demanda halto door di e turista nan. Tambe nan ta partner cu artista nan local pa crea muebles y decoracion pa e hotel. Den nan biblioteca nan ta purbando di pone mas buki di Aruba, y tambe nan restaurant Ruinas del Mar ta den proceso di renobacion cu e vision cu e lo ta un replica di e ruina na Bushiribana. Tur esaki ta coherente cu e vision di ministerio di Turismo pa duna mas balor na e turista cu ta inverti den Aruba y tambe pa hisa e calidad di nan experiencia ora cu nan ta di bishita.
E mandatario a indica tambe cu e lo sigui bishita mas hotel rond di Aruba pa asina keda al tanto di tur locual ta pasando den e sector di hospitalidad y tambe pa por comparti diferente ideanan y vision pa keda trese inovacion y mehora e calidad di nos producto Aruba.